qundao/data-zh-poetry huggingface dataset:
连雨三日东轩读书
作者：刘敞
朝代：宋

雨中无復故人居，寂寞闭门三日余。
郄信袁安似有道，未知原宪定何如。
浮云极目无由卷，积藓侵阶不易除。
正赖高眠堪自遣，时时纷乱满床书。
迭韵
作者：刘敞
朝代：宋
体裁：五言绝句

图书如蘧庐，吏事累志意。招邀即逍遥，醉寐自弃置。
迴风馆
作者：刘敞
朝代：宋
体裁：五言律诗

殿翼翔空直，楼阴蔽日宽。风声弥玉宇，仙术废冰丸。老桧频成籁，相乌不定竿。世人惊未到，六月尚清寒。
送上元张孟侯著作
作者：刘敞
朝代：宋
体裁：古风

避世金马门，歇直承明庐。月赢一囊粟，调笑驺侏儒。忽忆东南行，秋风熟鲈鱼。闻君已先我，扁舟向江湖。铜章垂腰问，赐履双飞凫。千室岂不忧，弦歌自为娱。古称有人民，无事专读书。自顾都城游，刺促辕间驹。六朝若流川，览古半有无。山中折瑶华，千里怀离居。
送人之会稽
作者：刘敞
朝代：宋
体裁：古风

鹰隼羞逐巢上雏，骐骝耻随厩中驹。由来俊迈恶羁絷，子独三年留上都。江南秋风鲈鱼美，庖鲙炊粳东入吴。腰间兰佩垂左右，船若神仙人不如。会稽古来好风俗，严助买臣相继驱。近来太守廷中臣，拔贤好善当朝无。子今东去怀自许，解榻非君尚谁与。剋日飞声动洛阳，听君如听雷门鼓。
送人之岭南
作者：刘敞
朝代：宋

君去炎方远，行行万里余。
渐惊南瘴酷，益见北人疏。
山谷藏雄虺，溪潭养鳄鱼。
秋风鴈不到，何处俟归书。
送人之岭南
作者：刘敞
朝代：宋

君去炎方远，行行万里馀。渐惊南瘴酷，益见北人疏。山谷藏雄虺，溪潭养鳄鱼。秋风雁不到，何处俟归书。
送人之洛
作者：刘敞
朝代：宋
体裁：五言律诗

逢人问嵩少，千里驾征轩。倦马夜未寝，鸣蝉秋尚烦。风烟新洛邑，冠盖上东门。合有西宾问，归时许共论。
送人游苏州
作者：刘敞
朝代：宋
体裁：七言绝句

莫倚春风烂漫游，姑苏台上特多愁。倾城人逐鸱夷去，惟有空江日夜流。
送人赴阙
作者：刘敞
朝代：宋

五月齐侯报政时，衮章英节照西畿。昔看高雁冥冥去，今喜长魂婉婉归。诏使相望拥冠盖，都人倾倒迟光晖。师臣固有三公拜，岂独优游奉讲闱。
送人赴阙
作者：刘敞
朝代：宋

五月齐侯报政时，衮章英节照西畿。
昔看高鴈冥冥去，今喜长魂婉婉归。
诏使相望拥冠盖，都人倾倒迟光晖。
师臣固有三公拜，岂独优游奉讲闱。
送从兄
作者：刘敞
朝代：宋
体裁：古风

东门杨柳深，下有还乡路。之子千里行，春风三月暮。旅心常草草，飘忽不可驻。居者空徘徊，行者亦反顾。丈夫方贫贱，四海无所遇。不如辙中鱼，犹以沫相喣。悠悠大江水，日夕自东注。何当激风雷，慰尔饥渴慕。
送伯镇守湖州
作者：刘敞
朝代：宋

冯公白首敞长裾，莱子斑衣乐有余。
金马门前歌避世，水精宫裏奉安舆。
万重岩岫高藏日，百丈溪前俯见鱼。
去去春风称行乐，京尘回首忆离居。
送伯镇守湖州
作者：刘敞
朝代：宋

冯公白首敞长裾，莱子斑衣乐有馀。金马门前歌避世，水精宫里奉安舆。万重岩岫高藏日，百丈溪前俯见鱼。去去春风称行乐，京尘回首忆离居。
送余江州
作者：刘敞
朝代：宋

潮汐通城下，东南仍上游。怀章趋便道，叠鼓送华舟。卷旆鹰隼急，落帆江汉秋。心知恋魏阙，频上庾家楼。
送余江州
作者：刘敞
朝代：宋

潮汐通城下，东南仍上游。
怀章趋便道，迭鼓送华舟。
卷旆鹰隼急，落帆江汉秋。
心知恋魏阙，频上庾家楼。
送信阳舒使君
作者：刘敞
朝代：宋
体裁：五言律诗

闻名自夙昔，已作旧相知。倾盖成邂逅，如何还别离。军声咽鼓角，行色满旌麾。莫怪樽前醉，亲邻心所期。
送修撰张待制知越州
作者：刘敞
朝代：宋

倦簪华笔直承明，自请分符江外行。真得蓬莱为治所，径从云汉濯尘缨。山游访古穷书穴，春事劭农见象耕。若向鉴中望明月，会吟还肯寄新声。
送修撰张待制知越州
作者：刘敞
朝代：宋

倦簪华笔直承明，自请分符江外行。
真得蓬莱为治所，径从云汉濯尘缨。
山游访古穷书穴，春事劭农见象耕。
若向鑑中望明月，会吟还肯寄新声。
送僧归君山
作者：刘敞
朝代：宋

羁旅头发白，寤寐君山青。远游负雅志，举俗笑独醒。西风吹新秋，幽兴浮洞庭。忽见九疑峰，如列枕上屏。辽辽伯牙意，寂然谁为听。归客适我愿，欢然叩柴扃。振锡循东道，泛槎问南星。潇湘落君手，去矣鸿冥冥。橘柚雨初熟，杜兰晚更馨。上方试回顾，笑指江汉萍。
送僧归君山
作者：刘敞
朝代：宋

羁旅头髪白，寤寐君山青。
远游负雅志，举俗笑独醒。
西风吹新秋，幽兴浮洞庭。
忽见九疑峰，如列枕上屏。
辽辽伯牙意，寂然谁为听。
归客适我愿，欢然叩柴扃。
振锡循东道，泛槎问南星。
潇湘落君手，去矣鸿冥冥。
橘柚雨初熟，杜兰晚更馨。
上方试回顾，笑指江汉萍。
送冲卿守高邮
作者：刘敞
朝代：宋
体裁：古风

鸡骛守樊笼，鸿鹄游四溟。羡君一麾去，不负人间名。孤帆西北风，海日东南明。回首笑富贵，浮云亦何轻。我忆童子时，綵衣戏五亭。离怀重自感，堕泪沾长缨。
送刁越州
作者：刘敞
朝代：宋

笑持符印下瀛州，真得千岩万壑游。父老为郎无自苦，鉴中行乐不知秋。居人旧俗多姚姒，幕府连城半斗牛。太守会兼四千石，玺书宁复久淹留。
送刁越州
作者：刘敞
朝代：宋

笑持符印下瀛州，真得千岩万壑游。
父老为郎无自苦，鑑中行乐不知秋。
居人旧俗多姚姒，幕府连城半斗牛。
太守会兼四千石，玺书宁復久淹留。
送刘中允涣年五十余以颕上县令致仕卜居庐山
作者：刘敞
朝代：宋

五柳先生厌俗纷，拂衣归去卧江滨。
松菊还同昔人好，山川復似向时新。
瀑泉飞雪千岩晚，仙杏蒸霞万树春。
亦欲扁舟乘兴往，沧浪借取濯埃尘。
送刘中允涣年五十馀以颖上县令致仕卜居庐山
作者：刘敞
朝代：宋

五柳先生厌俗纷，拂衣归去卧江滨。松菊还同昔人好，山川复似向时新。瀑泉飞雪千岩晚，仙杏蒸霞万树春。亦欲扁舟乘兴往，沧浪借取濯埃尘。
送刘先辈恕
作者：刘敞
朝代：宋

关东少年西入都，诸老先生惊不如。射策遂为天下选，限年却就里中居。豫章固起秋毫末，千里方从跬步初。会见高明成伟器，不忧绛灌毁新书。
送刘先辈恕
作者：刘敞
朝代：宋

关东少年西入都，诸老先生惊不如。
射策遂为天下选，限年郄就里中居。
豫章固起秋毫末，千里方从跬步初。
会见高明成伟器，不忧綘灌毁新书。
送刘初平谒会稽范吏部
作者：刘敞
朝代：宋

刘生大梁客，五十耻独醒。观书泛为通，不肯明一经。壮岁怀慷慨，边游忍伶仃。担簦售白璧，垂蒯提青萍。归来面朝士，口写山川形。公侯尽高意，礼数争分庭。落魄破小节，浮游谢尘冥。诙谐若流輠，捷胜如建瓴。荏苒混朝市，缤纷迈年龄。有云致官爵，百说无一听。二子才剑吷，众豪固螟蛉。以兹滞玉帛，亦不羞岩坰。太尉辟开府，中丞请居廷。拂衣东南走，高揖千岩青。禹穴发穷宝，雷门叩惊霆。邦侯万人杰，忧国心无宁。得善辄解榻，发奇肖开硎。抽辞肯听瑩，宴旧方淹停。箬下进醇酎，鉴中结飞铃。高哉鸿鹄心，去矣穷沧溟。
送刘初平谒会稽范吏部
作者：刘敞
朝代：宋
体裁：古风

刘生大梁客，五十耻独醒。观书泛为通，不肯明一经。壮岁怀慷慨，边游忍伶仃。担簦售白璧，垂蒯提青萍。归来面朝士，口写山川形。公侯尽高意，礼数争分庭。落魄破小节，浮游谢尘冥。诙谐若流輠，捷胜如建瓴。荏苒混朝市，缤纷迈年龄。有云致官爵，百说无一听。二子才剑吷，众豪固螟蛉。以兹滞玉帛，亦不羞岩坰。太尉辟开府，中丞请居廷。拂衣东南走，高揖千岩青。禹穴发穷宝，雷门叩惊霆。邦侯万人杰，忧国心无宁。得善辄解榻，发奇肖开硎。抽辞肯听莹，宴旧方淹停。箬下进醇酎，鉴中结飞铃。高哉鸿鹄心，去矣穷沧溟。
送刘初平谒会稽范吏部
作者：刘敞
朝代：宋

刘生大梁客，五十耻独醒。
观书泛为通，不肯明一经。
壮岁怀慷慨，边游忍伶仃。
担簦售白璧，垂蒯提青萍。
归来面朝士，口写山川形。
公侯尽高意，礼数争分庭。
落魄破小节，浮游谢尘冥。
诙谐若流輠，捷胜如建瓴。
荏苒混朝市，缤纷迈年龄。
有云致官爵，百说无一听。
二子才剑吷，众豪固螟蛉。
以兹滞玉帛，亦不羞岩垧。
太尉辟开府，中丞请居廷。
拂衣东南走，高揖千岩青。
禹穴发穷宝，雷门叩惊霆。
邦侯万人杰，忧国心无宁。
得善輙觧榻，发奇肖开硎。
抽辞肯听莹，宴旧方淹停。
箬下进醇酎，鑑中结飞铃。
高哉鸿鹄心，去矣穷沧溟。
送刘泾州
作者：刘敞
朝代：宋

刘侯之弓三百斤，壮气可以摧浮云。不忍区区事狐兔，自请治郡当胡尘。天子外家异恩礼，秋庙旧鼎多功勋。少虽侍中贵省士，匈奴宜避飞将军。忆昔汝南始相得，十年见君我发白。可怜日月如过翼，我诚儒生犹恨惜。腰间宝刀手中策，驰骛万里须努力。
送刘泾州
作者：刘敞
朝代：宋

刘侯之弓三百斤，壮气可以摧浮云。
不忍区区事狐兔，自请治郡当胡尘。
天子外家异恩礼，秋庙旧鼎多功勋。
少虽侍中贵省士，匈奴宜避飞将军。
忆昔汝南始相得，十年见君我髪白。
可怜日月如过翼，我诚儒生犹恨惜。
腰间宝刀手中策，驰骛万里须努力。
送刘郎中监灵仙观尽室而往
作者：刘敞
朝代：宋

华发星郎七十馀，碧山遥访羽人居。白石不为天上药，淮南欲试枕中书。长缨自濯沧浪水，高盖仍瞻驷马车。福地神仙应易致，几时南岳侯乘舆。
送刘郎中监灵仙观尽室而往
作者：刘敞
朝代：宋

华髪星郎七十余，碧山遥访羽人居。
白石不为天上药，淮南欲试枕中书。
长缨自濯沧浪水，高盖仍瞻驷马车。
福地神仙应易致，几时南岳侯乘舆。
送升之
作者：刘敞
朝代：宋

谏官上耳目，河北今股肱。
出处谁与并，功名方见称。
鈎陈虚侍从，天路逼飞腾。
急病忍濡足，忧民先饮冰。
万人瞻使表，百县慑风棱。
雅意本朝在，规摹方面凭。
寒荄待暖律，狡兔避秋鹰。
慷慨都亭语，无嫌力未能。
送升之
作者：刘敞
朝代：宋

谏官上耳目，河北今股肱。出处谁与并，功名方见称。钩陈虚侍从，天路逼飞腾。急病忍濡足，忧民先饮冰。万人瞻使表，百县慑风棱。雅意本朝在，规摹方面凭。寒荄待暖律，狡兔避秋鹰。慷慨都亭语，无嫌力未能。
送南仪守黄中允
作者：刘敞
朝代：宋
体裁：五言律诗

十年幕中客，万里海南州。命服仍朱绂，夸乡未白头。山城时昼黑，岭水或西流。问道林多桂，王孙莫自留。
送南昌郭主簿
作者：刘敞
朝代：宋

楚剑炟照地，梅真从吏乡。簿书非急务，鸿雁试高翔。狸品牛尾贵，茶牙鹰瓜长。因君访风土，游子不能忘。
送南昌郭主簿
作者：刘敞
朝代：宋

楚剑炟照地，梅真从吏乡。
簿书非急务，鸿鴈试高翔。
貍品牛尾贵，茶牙鹰瓜长。
因君访风土，游子不能忘。
送卫州贾云卿
作者：刘敞
朝代：宋

淇奥文雅地，相门英妙才。春风万人喜，都城千骑来。啸激鸾凤响，歌传松柏哀。怀贤复访古，处处为徘徊。
送卫州贾云卿
作者：刘敞
朝代：宋

淇奥文雅地，相门英妙才。
春风万人喜，都城千骑来。
啸激鸾鳯响，歌传松柏哀。
怀贤復访古，处处为徘徊。
送史馆齐学士知荆南唐相映之孙有权文公行修国史制书在
作者：刘敞
朝代：宋
体裁：五言律诗

间代唐丞相，当时太史公。白麻存旧物，青简见遗风。鸣玉蓬丘峻，专城楚泽雄。由来稽古力，肯效一经穷。
送司马倩赴权官平凉尉
作者：刘敞
朝代：宋

将女随郎过渭城，正如前曰武陵行。当时底事伤离别，今日安知隔死生。渺渺平波侵汉苑，累累高冢厌秦京。登临感慨寻常事，何况衰年父子情。
送司马倩赴权官平凉尉
作者：刘敞
朝代：宋

将女随郎过渭城，正如前曰武陵行。
当时底事伤离别，今日安知隔死生。
渺渺平波侵汉苑，纍纍高冢厌秦京。
登临感慨寻常事，何况衰年父子情。
送同年王殿丞知鄞县
作者：刘敞
朝代：宋

同日大梁客，共登青云梯。
逢时方跃马，从政暂驱鷄。
万水会东海，干岩开郯溪。
远游观益壮，肯为簿书迷。
送同年王殿丞知鄞县
作者：刘敞
朝代：宋

同日大梁客，共登青云梯。逢时方跃马，从政暂驱鸡。万水会东海，千岩开郯溪。远游观益壮，肯为簿书迷。
送吕光禄
作者：刘敞
朝代：宋

氾滥诚易挹，俊贤噬肯留。
愧君殊邂逅，卒岁能优游。
会心到稽吕，访古穷嬴刘。
谁令春风来，翩翩动归舟。
千里在明发，一樽成献酬。
江湖望魏阙，离思空悠悠。
送吕光禄
作者：刘敞
朝代：宋

泛滥诚易挹，俊贤噬肯留。愧君殊邂逅，卒岁能优游。会心到稽吕，访古穷嬴刘。谁令春风来，翩翩动归舟。千里在明发，一樽成献酬。江湖望魏阙，离思空悠悠。
送和弟通判陜府
作者：刘敞
朝代：宋

丹绂双纹绶，朱轓左画轮。
平生固自负，归去亦荣亲。
美俗余分陜，悲歌激在陈。
别离俱未易，因目二毛新。
送和弟通判陜府
作者：刘敞
朝代：宋

丹绂双纹绶，朱轓左画轮。平生固自负，归去亦荣亲。美俗馀分陜，悲歌激在陈。别离俱未易，因目二毛新。
送因甫宰湘乡
作者：刘敞
朝代：宋

相思恨不见，今子去长沙。幸有国百里，可怜天一涯。春风洞庭水，殊俗楚人家。回首伤卑湿，知君发易华。
送因甫宰湘乡
作者：刘敞
朝代：宋

相思恨不见，今子去长沙。
幸有国百里，可怜天一涯。
春风洞庭水，殊俗楚人家。
回首伤卑湿，知君髪易华。
送子南
作者：刘敞
朝代：宋

南师鼓琴者，余力推步精。
千里求知音，徒步入王城。
能高颇自负，一一游公卿。
朝廷富贵人，宠辱心若惊。
闻至必解榻，招邀剧生平。
以兹禄命术，独得当时名。
朱絃与素徽，弃置莫为听。
往往默自抚，或疑非断声。
红尘车马中，随俗翻营营。
振衣忽长叹，吾已知时情。
卷槖郄东下，野风萧然清。
且赍山水意，永待钟期生。
送子南
作者：刘敞
朝代：宋

南师鼓琴者，馀力推步精。千里求知音，徒步入王城。能高颇自负，一一游公卿。朝廷富贵人，宠辱心若惊。闻至必解榻，招邀剧生平。以兹禄命术，独得当时名。朱弦与素徽，弃置莫为听。往往默自抚，或疑非断声。红尘车马中，随俗翻营营。振衣忽长叹，吾已知时情。卷橐却东下，野风萧然清。且赍山水意，永待钟期生。
送子高知润州
作者：刘敞
朝代：宋
体裁：五言排律

屈指朝廷士，谁能望素风。贤良方正举，父子弟兄同。鄙谚黄金贵，愚儒白首穷。今看一战霸，信有万夫雄。官秩南宫峻，天文右掖通。埙篪谐大雅，鸿鹄起层空。帝予夸乡乐，民怀济物功。吴人真得虎，汉守去凭熊。山势端临北，江流正直东。遥知子牟意，故在九城中。
送孙之翰知陜府
作者：刘敞
朝代：宋

山河晋表裏，方伯陜西东。
昔重诸侯选，今烦太史公。
固疑多直谏，不得久居中。
时论讥忧半，天心待考功。
旌麾都护道，谣俗召南风。
偃息甘棠下，知君简易同。
送孙之翰知陜府
作者：刘敞
朝代：宋

山河晋表里，方伯陜西东。昔重诸侯选，今烦太史公。固疑多直谏，不得久居中。时论讥忧半，天心待考功。旌麾都护道，谣俗召南风。偃息甘棠下，知君简易同。
送孜生
作者：刘敞
朝代：宋

遭遇爵位轻，治平进取难。
不见明经士，白首成一官。
怜尔吾家驹，学问知所安。
得名万众中，奋迅生羽翰。
天子临广廷，公卿肃衣冠。
传呼署甲乙，谁不倾目观。
我时忝陪侍，趋拜玉座前。
鄂秀莩亦荣，不自知欣懽。
勿言势尚卑，无以地固寒。
鸾鳯曾棘栖，蛟龙亦泥蟠。
孟轲称三乐，富贵不与焉。
恨我不如尔，千钟益悲叹。
奈何方远别，浩荡江湖间。
临分岂自胜，流涕空汍澜。
送孜生
作者：刘敞
朝代：宋

遭遇爵位轻，治平进取难。不见明经士，白首成一官。怜尔吾家驹，学问知所安。得名万众中，奋迅生羽翰。天子临广廷，公卿肃衣冠。传呼署甲乙，谁不倾目观。我时忝陪侍，趋拜玉座前。鄂秀莩亦荣，不自知欣欢。勿言势尚卑，无以地固寒。鸾凤曾棘栖，蛟龙亦泥蟠。孟轲称三乐，富贵不与焉。恨我不如尔，千钟益悲叹。奈何方远别，浩荡江湖间。临分岂自胜，流涕空汍澜。
送客不及
作者：刘敞
朝代：宋

欲折杨柳枝，赠言别所思。日落飞鸟息，孤帆奔何之。行人乐前途，何以宽我怀。还将别离思，吹示横笛儿。
送客不及
作者：刘敞
朝代：宋

欲折杨柳枝，赠言别所思。
日落飞鸟息，孤帆奔何之。
行人乐前途，何以寛我怀。
还将别离思，吹示横笛儿。
送张介归山中
作者：刘敞
朝代：宋
体裁：五言律诗

君归湖上山，寄傲白云间。岩树定未改，春条应可攀。曾随太守荐，近揖上公还。知子不贪贵，令人思闭关。
送张公往建溪
作者：刘敞
朝代：宋

秋风驾流溪水急，君帆胡为破烟入。
仙人近约武夷会，汉祀山头羽旄立。
羣山丛丛野波绿，君缨无尘见心曲。
江淹梦笔灵有余，君归何时伫盈轴。
送张公往建溪
作者：刘敞
朝代：宋

秋风驾流溪水急，君帆胡为破烟入。仙人近约武夷会，汉祀山头羽旄立。群山丛丛野波绿，君缨无尘见心曲。江淹梦笔灵有馀，君归何时伫盈轴。
送张六
作者：刘敞
朝代：宋

将漕烦明府，东游慰越吟。
斲冰虽楚水，乘兴即山阴。
去去陶嘉月，悠悠见子衿。
因君倚城关，送目乱愁心。
送张六
作者：刘敞
朝代：宋

将漕烦明府，东游慰越吟。斲冰虽楚水，乘兴即山阴。去去陶嘉月，悠悠见子衿。因君倚城阙，送目乱愁心。
送张六丈尉新安
作者：刘敞
朝代：宋

新安好江水，往复似桐庐。吏隐应相称，官卑还自如。洛尘趋走里，周俗战争馀。会自求知己，频飞一鹗书。
送张六丈尉新安
作者：刘敞
朝代：宋

新安好江水，往復似桐庐。
吏隐应相称，官卑还自如。
洛尘趋走裏，周俗战争余。
会自求知己，频飞一鹗书。
送张兵部知遂州
作者：刘敞
朝代：宋

锦帐郎官锦里贤，皁衣休直綵衣还。
怀章过邸惊羣吏，建节乘春感旧关。
道侧壶浆积遗爱，里中牛酒庆承颜。
朝廷孝治君先布，更听传歌太学间。
送张兵部知遂州
作者：刘敞
朝代：宋

锦帐郎官锦里贤，皂衣休直綵衣还。怀章过邸惊群吏，建节乘春感旧关。道侧壶浆积遗爱，里中牛酒庆承颜。朝廷孝治君先布，更听传歌太学间。
送张器判官
作者：刘敞
朝代：宋
体裁：五言律诗

王国推多士，闻名二十年。白头倾敝盖，珠履尚宾筵。礼乐期先进，功名望昔贤。激昂知己晚，意气歘飘然。
送张器着作
作者：刘敞
朝代：宋

昔年闻子虚，上国重相如。
老厌诸侯客，晚陪东观书。
絃歌鲁儒习，风俗楚人余。
感激青云气，功名亦未疏。
送张器著作
作者：刘敞
朝代：宋

昔年闻子虚，上国重相如。老厌诸侯客，晚陪东观书。弦歌鲁儒习，风俗楚人馀。感激青云气，功名亦未疏。
送张四隐直游边
作者：刘敞
朝代：宋

吾昔读汉书，远嘉马文渊。慷慨有大志，不辞走穷边。尝言功名期，当及少壮年。生图万里勋，死裹马革还。此语颇豪荡，书之在青编。其人虽已亡，其意犹凛焉。羌戎未伏诛，王旅多丧偏。安得如此人，西行陇与汧。借筹资方略，还为天子言。海上惟叹息，今时岂无贤。忽闻张公子，奋起殊欣然。历览泾渭旁，究观敌根源。宁复谢古人，正堪豁忧煎。卫青出行伍，去病幸有天。相继取封侯，有若翻手间。男儿谁不如，可得甘弃捐。读书反三黜，何用师孔宣。我岂少游徒，规规守乡田。力弱非志弱，送君心长悬。
送张四隐直游边
作者：刘敞
朝代：宋

吾昔读汉书，远嘉马文渊。
慷慨有大志，不辞走穷边。
尝言功名期，当及少壮年。
生图万里勋，死裹马革还。
此语颇豪荡，书之在青编。
其人虽已亡，其意犹凛焉。
羌戎未伏诛，王旅多丧偏。
安得如此人，西行陇与汧。
借筹资方略，还为天子言。
海上惟叹息，今时岂无贤。
忽闻张公子，奋起殊欣然。
历览泾渭旁，究观敌根源。
宁復谢古人，正堪豁忧煎。
卫青出行伍，去病幸有天。
相继取封侯，有若翻手间。
男儿谁不如，可得甘弃捐。
读书反三黜，何用师孔宣。
我岂少游徒，规规守乡田。
力弱非志弱，送君心长悬。
送张奕进士归广德省亲
作者：刘敞
朝代：宋

南北旅游三十年，相逢依旧孝亷船。
千钟不洎今吾老，羡尔归安二顷田。
送张奕进士归广德省亲
作者：刘敞
朝代：宋

南北旅游三十年，相逢依旧孝廉船。千钟不洎今吾老，羡尔归安二顷田。
送张宗道崇班自颍徙秦不乐于行
作者：刘敞
朝代：宋

宛马来东道，燕鸿起南飞。适时必有遇，去远不独迷。左揽繁弱弦，右拂青萍辉。笑作千里别，出门亦依依。人生何新故，行道情有违。勉率歌清风，以慰君永怀。
送张宗道崇班自颍徙秦不乐于行
作者：刘敞
朝代：宋

宛马来东道，燕鸿起南飞。
适时必有遇，去远不独迷。
左揽繁弱絃，右拂青萍辉。
笑作千里别，出门亦依依。
人生何新故，行道情有违。
勉率歌清风，以慰君永怀。
送张岳同年
作者：刘敞
朝代：宋

长安道侧风尘裏，倾盖相逢许白头。
误在卢前已深愧，莫随时态作沈浮。
送张岳同年
作者：刘敞
朝代：宋

长安道侧风尘里，倾盖相逢许白头。误在卢前已深愧，莫随时态作沈浮。
送张氏家姊至丹阳早别
作者：刘敞
朝代：宋

旷野凉气早，八月风已寒。
遥云结层阴，白云被芳兰。
彷徨步高隰，怵惕伤肺肝。
奈何远别离，涕下若波澜。
送张氏家姊至丹阳早别
作者：刘敞
朝代：宋

旷野凉气早，八月风已寒。遥云结层阴，白云被芳兰。徬徨步高隰，怵惕伤肺肝。奈何远别离，涕下若波澜。
送张苏州
作者：刘敞
朝代：宋

始上蓬邱肃羽仪，旧更台省着清规。
怀章又下芙蓉阙，候骑先瞻鸟隼旗。
楚泽潦收腾驾远，广陵涛起渡江迟。
吴中事事皆奇胜，还见风流太守诗。
送张苏州
作者：刘敞
朝代：宋

始上蓬邱肃羽仪，旧更台省著清规。怀章又下芙蓉阙，候骑先瞻鸟隼旂。楚泽潦收腾驾远，广陵涛起渡江迟。吴中事事皆奇胜，还见风流太守诗。
送张译归
作者：刘敞
朝代：宋
体裁：七言绝句

雪霜载涂春欲晞，江流水驻君北归。南方遐夐久共住，可怜不及双凫飞。
送彦猷
作者：刘敞
朝代：宋

苍苍南山桂，岁暮独华滋。非无栋梁用，道远莫致之。黄雀巢其巅，蝼蚁穴其卑。全生亦以遂，匠石空复悲。两唐迈青节，千岁接光辉。圭璋固特达，鸿鹄佳羽仪。庶几朝廷老，出入王者师。何事江湖间，浮沈众人为。我实牛马走，不能强絷维。欲往路苦艰，怆兹四愁诗。
送彦猷
作者：刘敞
朝代：宋

苍苍南山桂，岁暮独华滋。
非无栋梁用，道远莫致之。
黄雀巢其巅，蝼蚁穴其卑。
全生亦以遂，匠石空復悲。
两唐迈青节，千岁接光辉。
珪璋固特达，鸿鹄佳羽仪。
庶几朝廷老，出入王者师。
何事江湖间，浮沈众人为。
我实牛马走，不能强絷维。
欲往路苦艰，怆兹四愁诗。
送彭待制知瀛州
作者：刘敞
朝代：宋

赵北燕南如掌平，定知台选寄长城。
雅歌不废军中乐，缓带能令塞外清。
倾盖由来欣意气，着鞭从此想功名。
灞池送目邯郸道，倚瑟空多惜别声。
送彭待制知瀛州
作者：刘敞
朝代：宋

赵北燕南如掌平，定知台选寄长城。雅歌不废军中乐，缓带能令塞外清。倾盖由来欣意气，著鞭从此想功名。灞池送目邯郸道，倚瑟空多惜别声。
送怀安李使君屯田
作者：刘敞
朝代：宋

汝颍多奇士，磊落布方册。先进存古风，若人复令德。诗书秀英华，鹰鹘勇排击。曩者从军行，早闻平戎策。纵横志未展，慷慨意更激。坐惊齿牙脱，忽使头发白。颇与嵇阮同，闭关以藏迹。老骥甘道路，黄鹄羞斥泽。复持一麾去，坚取万里役。旌旗暗长亭，已想蜀山碧。鼓吹喧前除，稍知楚风易。专城自足贵，远览固多适。胡为结离愁，恨此晚同得。
送怀安李使君屯田
作者：刘敞
朝代：宋

汝颍多奇士，磊落布方册。
先进存古风，若人復令德。
诗书秀英华，鹰鹘勇排击。
曩者从军行，早闻平戎策。
纵横志未展，慷慨意更激。
坐惊齿牙脱，忽使头髪白。
颇与嵇阮同，闭关以藏迹。
老骥甘道路，黄鹄羞斥泽。
復持一麾去，坚取万里役。
旌旗暗长亭，已想蜀山碧。
鼓吹喧前除，稍知楚风易。
专城自足贵，远览固多适。
胡为结离愁，恨此晚同得。
送春
作者：刘敞
朝代：宋
体裁：古风

莫埽林下花，花存春尚在。一随南风散，飘忽不可待。四时相乘凌，万物随变改。不如玩三秀，忘年蹈云海。
送晁殿丞佥判郑州
作者：刘敞
朝代：宋

世德缁衣美，天伦玉树温。
于君如旧识，赠子欲奚言。
东里贤能宅，成皋战伐原。
从容访耆老，遗蹟尚多存。
送晁殿丞佥判郑州
作者：刘敞
朝代：宋

世德缁衣美，天伦玉树温。于君如旧识，赠子欲奚言。东里贤能宅，成皋战伐原。从容访耆老，遗迹尚多存。
送晏公留守南都
作者：刘敞
朝代：宋
体裁：七言律诗

苍龙大火明堂分，原庙离宫万乘居。五帝遗声在名颂，三公出使用安车。去思尚想多耆老，条教祇烦读旧书。复道平台弥百里，邹阳何处曳长裾。
送智慈
作者：刘敞
朝代：宋
体裁：七言绝句

海上忘机是白鸥，暂来非为稻梁谋。乘风又作沧浪别，怊怅居人浪得愁。
送李才元
作者：刘敞
朝代：宋

车马何赫奕，观者更叹息。
冨贵归故乡，任州二千石。
赐金为亲寿，衣锦供子职。
里闬纳华驷，公堂列严戟。
地兼百城会，众有万户籍。
指撝吏奔走，宣布民悦怿。
丈夫虽非通，岂负稽古力。
怀章过故人，笑别见颜色。
吾徒若匏瓜，长繋惭不食。
赠君当何言，有信勉相忆。
送李才元
作者：刘敞
朝代：宋
体裁：古风

车马何赫奕，观者更叹息。富贵归故乡，任州二千石。赐金为亲寿，衣锦供子职。里闬纳华驷，公堂列严戟。地兼百城会，众有万户籍。指撝吏奔走，宣布民悦怿。丈夫虽非通，岂负稽古力。怀章过故人，笑别见颜色。吾徒若匏瓜，长系惭不食。赠君当何言，有信勉相忆。
送李才元
作者：刘敞
朝代：宋

车马何赫奕，观者更叹息。富贵归故乡，任州二千石。赐金为亲寿，衣锦供子职。里闬纳华驷，公堂列严戟。地兼百城会，众有万户籍。指撝吏奔走，宣布民悦怿。丈夫虽非通，岂负稽古力。怀章过故人，笑别见颜色。吾徒若匏瓜，长繫惭不食。赠君当何言，有信勉相忆。
送李留后守东平
作者：刘敞
朝代：宋

少壮去人如水流，似君那作待祠侯。
高谈毎及功名际，出守真寛圣主忧。
麾下百城包海岱，道旁千骑拥貔貅。
家声时论俱辉赫，世将宁为好畤羞。
送李留后守东平
作者：刘敞
朝代：宋

少壮去人如水流，似君那作待祠侯。高谈每及功名际，出守真宽圣主忧。麾下百城包海岱，道旁千骑拥貔貅。家声时论俱辉赫，世将宁为好畤羞。
送李监丞致仕还乡
作者：刘敞
朝代：宋

耄期吏隐倦，归去上恩荣。国子瞻师保，乡人庆父兄。挥金慰游旧，击壤傲升平。远笑吴门叟，何为变姓名。
送李监丞致仕还乡
作者：刘敞
朝代：宋

耄期吏隐倦，归去上恩荣。
国子瞻师保，乡人庆父兄。
挥金慰游旧，击壤傲昇平。
远笑吴门叟，何为变姓名。
送李綖学士请示江韩诸君
作者：刘敞
朝代：宋

我醉阙门外，卧备东藩臣。
君从天上来，秀色落青云。
留连三日语，多得所未闻。
僻陋不自知，喟予久离羣。
南风吹白沙，六月天昼昏。
送行不尽境，引望空復勤。
相识何必旧，白头或如新。
有信当寄书，毋遗倾盖人。
送李綖学士请示江韩诸君
作者：刘敞
朝代：宋

我醉阙门外，卧备东藩臣。君从天上来，秀色落青云。留连三日语，多得所未闻。僻陋不自知，喟予久离群。南风吹白沙，六月天昼昏。送行不尽境，引望空复勤。相识何必旧，白头或如新。有信当寄书，毋遗倾盖人。
送杜横州
作者：刘敞
朝代：宋
体裁：五言律诗

小郡横山外，居民半岛夷。路偏逢客少，地湿见秋迟。铜鼓侵城角，蛮旌接使麾。平生闻义勇，好祭伏波祠。
送杨十一公缊之延平
作者：刘敞
朝代：宋

寡欲求易给，縦心居常安。
一为淮阳卧，及再芳岁单。
处事非事事，居官岂官官。
念以拙者效，而为朝责寛。
故人怀英迈，抚辔辱盘桓。
心期谢外奬，谈笑用为欢。
淹泊遂将永，望舒毁其团。
别君感匏繫，更欲愁且叹。
送杨十一公缊之延平
作者：刘敞
朝代：宋

寡欲求易给，纵心居常安。一为淮阳卧，及再芳岁单。处事非事事，居官岂官官。念以拙者效，而为朝责宽。故人怀英迈，抚辔辱盘桓。心期谢外奖，谈笑用为欢。淹泊遂将永，望舒毁其团。别君感匏系，更欲愁且叹。
送杨十七秘丞知瀛州河间
作者：刘敞
朝代：宋

洪涛翻金堤，冀州变泥涂。
哀哉百万室，所忧半为鱼。
流穴接道路，呻吟交里闾。
若无慈仁长，安使疲疹苏。
子在新密时，治声溢西都。
大水无麦禾，闵然若疾痛。
不忍使者求，建言解其粗。
邦人喜更生，老幼欢以呼。
绳墨制奸吏，弦歌训诸儒。
復新卓侯庙，慕用已不诬。
今者河朔行，岂其易然乎。
彼将誉所试，况子材有余。
但恨治者小，百里为区区。
割鸡用牛刀，孔圣所叹吁。
贤者必爱民，民活心乃愉。
幼学长行之，固为圣人徒。
位下非所恤，勉哉宁君躯。
送杨十七秘丞知瀛州河间
作者：刘敞
朝代：宋

洪涛翻金堤，冀州变泥涂。哀哉百万室，所忧半为鱼。流穴接道路，呻吟交里闾。若无慈仁长，安使疲疹苏。子在新密时，治声溢西都。大水无麦禾，闵然若疾痡。不忍使者求，建言解其粗。邦人喜更生，老幼欢以呼。绳墨制奸吏，弦歌训诸儒。复新卓侯庙，慕用已不诬。今者河朔行，岂其易然乎。彼将誉所试，况子材有馀。但恨治者小，百里为区区。割鸡用牛刀，孔圣所叹吁。贤者必爱民，民活心乃愉。幼学长行之，固为圣人徒。位下非所恤，勉哉宁君躯。
送杨慥
作者：刘敞
朝代：宋

着书非白首，待诏已公车。
试吏何用喜，慰亲聊自如。
还从近关出，稍与京尘疏。
岂谓三年久，君方就子虚。
送杨慥
作者：刘敞
朝代：宋

著书非白首，待诏已公车。试吏何用喜，慰亲聊自如。还从近关出，稍与京尘疏。岂谓三年久，君方就子虚。
送杨景修秘校归
作者：刘敞
朝代：宋

武夷曾孙尘外仙，手携桂枝归故山。夸乡始信一经是，衣锦不须三组还。蓬莱观书聊复尔，枳棘栖鸾殊未然。野人放荡辱先进，惭愧竹林诸阮间。
送杨景修秘校归
作者：刘敞
朝代：宋

武夷曾孙尘外仙，手擕桂枝归故山。
夸乡始信一经是，衣锦不须三组还。
蓬莱观书聊復尔，枳棘栖鸾殊未然。
野人放荡辱先进，惭愧竹林诸阮间。
送杨辟同年
作者：刘敞
朝代：宋

昔在谷子云，语妙气纵横。遨游五侯间，谈笑临公卿。丈夫伸知己，未必老一经。怀宝迷其邦，古人谁谓平。杨侯东州客，三岁不飞鸣。杂沓二府书，缤纷委弓旌。结靷西入关，长揖谢诸生。风霜岂不永，意气故自轻。伊昔惟一剑，蒯缑吐悲声。当令代舍长，见我珠履荣。
送杨闢同年
作者：刘敞
朝代：宋

昔在谷子云，语妙气縦横。
遨游五侯间，谈笑临公卿。
丈夫伸知己，未必老一经。
怀宝迷其邦，古人谁谓平。
杨侯东州客，三岁不飞鸣。
杂沓二府书，缤纷委弓旌。
结靷西入关，长揖谢诸生。
风霜岂不永，意气故自轻。
伊昔惟一剑，蒯缑吐悲声。
当令代舍长，见我珠履荣。
送柳舒州
作者：刘敞
朝代：宋

金马宿儒当世贤，着书天禄自忘年。
中和屡以乐职用，九次方为耆老迁。
何恨一回仍出守，会须千室看鸣絃。
祗因闭阁江湖上，正想遥心象魏前。
送柳舒州
作者：刘敞
朝代：宋

金马宿儒当世贤，著书天禄自忘年。中和屡以乐职用，九次方为耆老迁。何恨一回仍出守，会须千室看鸣弦。祗因闭阁江湖上，正想遥心象魏前。
送梁山军徐秘丞
作者：刘敞
朝代：宋

鷾鸸一何智，俯仰人间游。落实不给视，去之畏少留。高贤在天下，富贵如云浮。得失不概怀，损益宁所忧。若人古巳亡，今复得徐侯。词科二十载，朝籍方见收。四海厌名声，庙堂多辈俦。后时不自失，观化君悠悠。入辞未央廷，远牧荒山陬。去矣成独往，岂嫌时俗羞。
送梁山军徐秘丞
作者：刘敞
朝代：宋

鷾鸸一何智，俯仰人间游。
落实不给视，去之畏少留。
高贤在天下，富贵如云浮。
得失不概怀，损益宁所忧。
若人古巳亡，今復得徐侯。
词科二十载，朝籍方见收。
四海厌名声，庙堂多軰俦。
后时不自失，观化君悠悠。
入辞未央廷，远牧荒山陬。
去矣成独往，岂嫌时俗羞。
送楘州王学士
作者：刘敞
朝代：宋

春草碧将歇，江南莺乱飞。王孙去有适，綵服粲生辉。古郡富山水，斯人歌海沂。惟应布宽诏，谈笑树风徽。
送楘州王学士
作者：刘敞
朝代：宋

春草碧将歇，江南莺乱飞。
王孙去有适，綵服粲生辉。
古郡富山水，斯人歌海沂。
惟应布寛诏，谈笑树风徽。
送次子敏归河阴
作者：刘敞
朝代：宋

表裏山河险，成皋广武间。
仕贫宁自佚，待次復空还。
寿酒千秋祝，儿衣五綵斑。
人生此乐少，何事惨离颜。
送次子敏归河阴
作者：刘敞
朝代：宋

表里山河险，成皋广武间。仕贫宁自佚，待次复空还。寿酒千秋祝，儿衣五綵斑。人生此乐少，何事惨离颜。
送汝南张秘校及第后之官
作者：刘敞
朝代：宋
体裁：五言律诗

从我陈蔡者，怜君不及门。青云期自致，鸣鹤果孤鶱。仕道半纶重，及亲三釜尊。因声谢汝士，为喜月告存。
送沈康学士知常州
作者：刘敞
朝代：宋

三科妙选汉台臣，君去分符牧远人。
富贵须为千骑长，中和好布万家春。
山川阳羡由来胜，謡俗延陵自古淳。
曾是倦游覉旅地，送行增羡两朱轮。
送沈康学士知常州
作者：刘敞
朝代：宋

三科妙选汉台臣，君去分符牧远人。富贵须为千骑长，中和好布万家春。山川阳羡由来胜，谣俗延陵自古淳。曾是倦游羁旅地，送行增羡两朱轮。
送洛南周寺丞
作者：刘敞
朝代：宋
体裁：五言律诗

不知商洛道，空慕紫芝歌。从事老将至，送君情独多。双凫尚方去，驷马故乡过。想见挥弦乐，春风初扇和。
送焦生
作者：刘敞
朝代：宋

苍鹰怀风云，六月不忘习。寒蛟待雷雨，深水聊自蛰。多君起江湖，力学如不及。择师视洙泗，履奥窥所立。翰飞自兹远，变化谁能絷。孤剑屡感激，四方慎翔集。公子诚爱客，相门许长揖。结辔因北游，挥手谢朋执。藏书就史氏，观国荣天邑。藉甚诸公间，青紫亦可拾。宁复悲归来，眷眷儿女泣。
送焦生
作者：刘敞
朝代：宋

苍鹰怀风云，六月不忘习。
寒蛟待雷雨，深水聊自蛰。
多君起江湖，力学如不及。
择师视洙泗，履奥窥所立。
翰飞自兹远，变化谁能絷。
孤剑屡感激，四方慎翔集。
公子诚爱客，相门许长揖。
结辔因北游，挥手谢朋执。
藏书就史氏，观国荣天邑。
藉甚诸公间，青紫亦可拾。
宁復悲归来，眷眷儿女泣。
送献臣是时献臣侍亲之淮南予亦且侍行临荆州献臣先从东门出故有此作
作者：刘敞
朝代：宋

风土乐荆楚，尘埃倦都洛。东游欣邂逅，勿复惊离索。尚悔不同舟，令人惭李郭。
送献臣是时献臣侍亲之淮南予亦且侍行临荆州献臣先从东门出故有此作
作者：刘敞
朝代：宋

风土乐荆楚，尘埃倦都洛。
东游欣邂逅，勿復惊离索。
尚悔不同舟，令人惭李郭。
送王十二还干州
作者：刘敞
朝代：宋
体裁：古风

穷通盖有命，富贵不能早。君侯希世珍，三十未为老。栖迟升斗禄，奔走周秦道。及亲固为荣，捧檄岂辞小。北风正凝霜，千里径无草。人生贵感激，岂以外物扰。当为昂藏驹，勿自使枯槁。
送王国卿
作者：刘敞
朝代：宋

功名世所济，时节不可迟。夙昔闻斯语，至今良独疑。筋力与时背，进取将愿违。譬如宝燕石，无用于重赀。不恨岁月晚，畏为豪俊嗤。见君复感叹，吾道其如台。古之英贤人，隐显亦不齐。出处各努力，悠悠慰我思。
送王国卿
作者：刘敞
朝代：宋

功名世所济，时节不可迟。
夙昔闻斯语，至今良独疑。
筋力与时背，进取将愿违。
譬如宝燕石，无用于重赀。
不恨岁月晚，畏为豪俊嗤。
见君復感叹，吾道其如台。
古之英贤人，隐显亦不齐。
出处各努力，悠悠慰我思。
送王子直还斤沟
作者：刘敞
朝代：宋

薄薄云蔽日，凄凄寒中人。飞飞燕归蛰，漠漠雁来宾。送子独无友，悲秋空病身。登山复临水，便觉二毛新。
送王子直还斤沟
作者：刘敞
朝代：宋

薄薄云蔽日，凄凄寒中人。
飞飞燕归蛰，漠漠鴈来宾。
送子独无友，悲秋空病身。
登山復临水，便觉二毛新。
送直温
作者：刘敞
朝代：宋

终军西入关，弃繻笑路旁。
丈夫贵成名，用此还故乡。
虽无鲁儒操，意气殊激昂。
稚龄如頽波，讵忍鬓髪苍。
古人汝南秀，契阔升我堂。
宿昔梦生翼，已排九门翔。
未尽復来归，帝阍隔微茫。
高卧三年喑，忽随南风扬。
万里快超诣，岂知道路长。
努力戒后时，相劝不可忘。
送直温
作者：刘敞
朝代：宋

终军西入关，弃繻笑路旁。丈夫贵成名，用此还故乡。虽无鲁儒操，意气殊激昂。稚龄如颓波，讵忍鬓发苍。古人汝南秀，契阔升我堂。宿昔梦生翼，已排九门翔。未尽复来归，帝阍隔微茫。高卧三年喑，忽随南风扬。万里快超诣，岂知道路长。努力戒后时，相劝不可忘。
送石昌言知宿州
作者：刘敞
朝代：宋

宦情重居内，世论轻守藩。出处苟自得，重轻安足原。昔常怪萧傅，耻乘太守幡。颇独多严生，厌直金马门。优游树风迹，宣布流上恩。何负廷中臣，而贬千乘尊。石侯古人风，自令薄夫敦。平日不汲汲，左迁更轩轩。轻舟趣行装，合符去天阍。高卧可以治，簿书岂所烦。我亦羁旅人，不堪市朝喧。又无适时用，坐自悲素餐。愿为江湖长，聊复育元元。子若未北归，相过识吾言。
送石昌言知宿州
作者：刘敞
朝代：宋

宦情重居内，世论轻守藩。
出处苟自得，重轻安足原。
昔常怪萧傅，耻乘太守幡。
颇独多严生，厌直金马门。
优游树风迹，宣布流上恩。
何负廷中臣，而贬千乘尊。
石侯古人风，自令薄夫敦。
平日不汲汲，左迁更轩轩。
轻舟趣行装，合符去天阍。
高卧可以治，簿书岂所烦。
我亦羁旅人，不堪市朝喧。
又无适时用，坐自悲素餐。
愿为江湖长，聊復育元元。
子若未北归，相过识吾言。
送祖学士使北
作者：刘敞
朝代：宋

汉廷用五饵，无复请长缨。犹是輶轩使，时通绝域情。山川资览眺，战伐想纵横。不负四方志，那辞万里行。
送祖学士使北
作者：刘敞
朝代：宋

汉廷用五饵，无復请长缨。
犹是輶轩使，时通绝域情。
山川资览眺，战伐想纵横。
不负四方志，那辞万里行。
送秦州通判陆学
作者：刘敞
朝代：宋

秦地天下险，秦兵天下强。
曩在景佑末，叛国正陆梁。
渡河窥中原，不见飞鸟翔。
汉将虽城守，覆没犹相望。
时秦独高枕，毫髪无所伤。
岂惟形势然，固亦任使良。
近者敌已弱，旄头灭无光。
尚须得猛士，分命修封疆。
陆子吴中贤，英英富文章。
作人易感激，遇事殊轩昂。
旧知军中乐，復爱边地凉。
不忍京尘间，着书鬓毛苍。
拜疏如终军，请缨督羣羌。
大笑朱买臣，衣锦怜故乡。
旌旗导前车，丝竹呜后房。
指呼百夫走，谈笑千里康。
虽云半刺史，其实专一方。
古来成功名，奇偶不可常。
得时或幸会，微贱升庙堂。
况君阅诗书，智策未易量。
协心得元帅，展意输所长。
朝廷酹勋阀，曾不矜银黄。
他日重见君，非復东观郎。
送秦州通判陆学
作者：刘敞
朝代：宋

秦地天下险，秦兵天下强。曩在景祐末，叛国正陆梁。渡河窥中原，不见飞鸟翔。汉将虽城守，覆没犹相望。时秦独高枕，毫发无所伤。岂惟形势然，固亦任使良。近者敌已弱，旄头灭无光。尚须得猛士，分命修封疆。陆子吴中贤，英英富文章。作人易感激，遇事殊轩昂。旧知军中乐，复爱边地凉。不忍京尘间，著书鬓毛苍。拜疏如终军，请缨督群羌。大笑朱买臣，衣锦怜故乡。旌旗导前车，丝竹呜后房。指呼百夫走，谈笑千里康。虽云半刺史，其实专一方。古来成功名，奇偶不可常。得时或幸会，微贱升庙堂。况君阅诗书，智策未易量。协心得元帅，展意输所长。朝廷酹勋阀，曾不矜银黄。他日重见君，非复东观郎。
送签判雍秘丞还朝
作者：刘敞
朝代：宋
体裁：五言律诗

我有幕中士，名高天下闻。方从玉堂召，欲就子虚文。相得已非早，送归宁易分。期君望此府，急自致青云。
送胥元衡殿丞通判湖州
作者：刘敞
朝代：宋

平生笑山涛，非隐复非吏。今更欲似之，颠瞑老将至。羡君负清识，于世寡所求。能从魏阙下，径取江湖游。扁舟驾长风，千里破高浪。倚樯一清啸，佚气横云上。醲碧箬下酒，红鳞苕溪鱼。綵衣起为寿，此乐天下无。谁不慕轩冕，顾多困朝市。人生难自谐，禄仕当若此。
送胥元衡殿丞通判湖州
作者：刘敞
朝代：宋

平生笑山涛，非隐復非吏。
今更欲似之，颠瞑老将至。
羡君负清识，于世寡所求。
能从魏阙下，径取江湖游。
扁舟驾长风，千里破高浪。
倚樯一清啸，佚气横云上。
醲碧箬下酒，红鳞苕溪鱼。
綵衣起为寿，此乐天下无。
谁不慕轩冕，顾多困朝市。
人生难自谐，禄仕当若此。
送范贯之
作者：刘敞
朝代：宋
体裁：五言律诗

范叔贫如此，谁当与敝袍。哀歌困牛角，异味笑乡豪。相得空长铗，徒归欲二毛。多惭访夷节，无以慰滔滔。
送萧山和弟
作者：刘敞
朝代：宋

江上苍山百里国，鉴中明府校书郎。腊梅冬笋知时节，驿骑回时早寄将。
送萧山和弟
作者：刘敞
朝代：宋

江上苍山百里国，鑑中明府校书郎。
腊梅冬笋知时节，驿骑回时早寄将。
送蔡奕同年
作者：刘敞
朝代：宋
体裁：古风

功名贵早达，时俗轻小官。念子两未适，出门何独欢。古贤有禄仕，先圣戒色难。义慊固为美，势卑岂足叹。采兰岁云暮，接淅心不安。宛转腰间丝，崔嵬头上冠。车马有光辉，里闾有耸观。勉旃爱玉体，自致青云端。
送袁同年殿丞陟通判抚州因还洪井旧居袁在朝数上书言当世事某与袁别十年矣语旧多可悲者留三日乃去
作者：刘敞
朝代：宋

轻舟何翩翩，斲冰浮清川。问之亦奚乐，岁宴道且邅。云我大梁客，游说万乘前。画策不见收，故乡复言旋。薄禄及吾亲，就官若归田。名实两有适，远近谁间然。忆昔都门别，尔来弥十年。苍苍豫章质，更觉摩青天。语旧或涕流，举觞愧留连。相从且未果，使我心劳悁。
送袁同年殿丞陟通判抚州因还洪井旧居袁在朝数上书言当世事某与袁别十年矣语旧多可悲者留三日乃去
作者：刘敞
朝代：宋

轻舟何翩翩，斵冰浮清川。
问之亦奚乐，岁宴道且邅。
云我大梁客，游说万乘前。
画策不见收，故乡復言旋。
薄禄及吾亲，就官若归田。
名实两有适，远近谁间然。
忆昔都门别，尔来弥十年。
苍苍豫章质，更觉摩青天。
语旧或涕流，举觞愧留连。
相从且未果，使我心劳悁。
送裴殿丞
作者：刘敞
朝代：宋

君已头发白，犹著五綵衣。出门我意失，赠别双涕挥。自古不泽禄，念公早旋归。天欢固为乐，外物焉足希。达矣老莱子，千年见馀辉。
送裴殿丞
作者：刘敞
朝代：宋

君已头髪白，犹着五綵衣。
出门我意失，赠别双涕挥。
自古不泽禄，念公早旋归。
天欢固为乐，外物焉足希。
达矣老莱子，千年见余辉。
送裴煜同年
作者：刘敞
朝代：宋

裴侯江海士，往者未相识。
但闻太学生，素号万人敌。
羣雄会南宫，精鉴动宗伯。
先鸣气轩昂，一日声烜赫。
青云开岐路，黄鹄张羽翮。
多幸旅后陈，同时被亲策。
指縦听高论，洒落骇余力。
不意沈下僚，于予有愧色。
兰台校中书，幕府赞婉画。
起家固多荣，负米轻远役。
此心古人少，于义吾子得。
秋风感羁旅，道远思自适。
送裴煜同年
作者：刘敞
朝代：宋

裴侯江海士，往者未相识。但闻太学生，素号万人敌。群雄会南宫，精鉴动宗伯。先鸣气轩昂，一日声烜赫。青云开岐路，黄鹄张羽翮。多幸旅后陈，同时被亲策。指纵听高论，洒落骇馀力。不意沈下僚，于予有愧色。兰台校中书，幕府赞婉画。起家固多荣，负米轻远役。此心古人少，于义吾子得。秋风感羁旅，道远思自适。
送邵武张学士
作者：刘敞
朝代：宋

待诏勤穿履，承明厌直庐。
一麾从此去，千骑上头居。
岁事畬田早，风謡鴂舌余。
班春急乘传，知不为鲈鱼。
送邵武张学士
作者：刘敞
朝代：宋

待诏勤穿履，承明厌直庐。一麾从此去，千骑上头居。岁事畬田早，风谣鴂舌馀。班春急乘传，知不为鲈鱼。
送邻几
作者：刘敞
朝代：宋

日没昆丘峰，月出沧海波。区区三万里，相望能几何。一出仍一处，一合复一离。正尔人间世，无复欢笑时。子行何匆匆，将老思所试。恨我无羽翰，不能省君治。黄河从天来，太华出云上。登临若相思，寄声问无恙。
送邻几
作者：刘敞
朝代：宋

日没昆丘峰，月出沧海波。
区区三万里，相望能几何。
一出仍一处，一合復一离。
正尔人间世，无復欢笑时。
子行何怱怱，将老思所试。
恨我无羽翰，不能省君治。
黄河从天来，太华出云上。
登临若相思，寄声问无恙。
送邻几之官兼游天台四明见于诗中
作者：刘敞
朝代：宋
体裁：古风

蓬莱谪仙头半白，摇摇去为江南客。长风醉送浮海航，宿雨自蜡登山屐。山海使人行易迷，君虽吏隐归何时。若攀琪树亦相忆，三鸟飞来寄消息。
送郁林杨守
作者：刘敞
朝代：宋

鸿鹄怀远心，不畏霜露寒。
鷄鹜守樊笼，朝游暮来还。
人生感意气，朋友死一言。
况分社稷忧，復在君臣间。
杨侯一麾守，万里苍梧山。
瘴海不可游，众人昔云难。
升车独慷慨，即路无险艰。
乃知抱忠信，可以居夷蛮。
昔贤尚功名，天子忧南蕃。
报国恩汲汲，勿令歳月迁。
送郁林杨守
作者：刘敞
朝代：宋

鸿鹄怀远心，不畏霜露寒。鸡鹜守樊笼，朝游暮来还。人生感意气，朋友死一言。况分社稷忧，复在君臣间。杨侯一麾守，万里苍梧山。瘴海不可游，众人昔云难。升车独慷慨，即路无险艰。乃知抱忠信，可以居夷蛮。昔贤尚功名，天子忧南蕃。报国恩汲汲，勿令岁月迁。
送陈奇秘校游寝邱
作者：刘敞
朝代：宋
体裁：古风

世往人物非，古今共滔滔。闻君寝邱客，因忆孙叔敖。脱身田野间，功业青云高。忧国不顾家，子孙负薪劳。苟无滑稽士，亦已埋蓬蒿。嗟来千户封，晚受侯王褒。贤卿尚遗忘，反慕贪与饕。况彼里闾人，安能厌糠糟。伊昔方断蛇，许身轻鸿毛。阴德尚有报，天宁绐吾曹。努力道路勤，我心良郁陶。
送陜府祖学士
作者：刘敞
朝代：宋

承明持槖倦徂年，自陜分符得近关。
人物风流二南后，山河形势两周间。
莫嗟落魄书犹白，共许优游鬓未斑。
数醉申湖好风月，传车行且趣君还。
送陜府祖学士
作者：刘敞
朝代：宋

承明持橐倦徂年，自陜分符得近关。人物风流二南后，山河形势两周间。莫嗟落魄书犹白，共许优游鬓未斑。数醉申湖好风月，传车行且趣君还。
送隐直
作者：刘敞
朝代：宋
体裁：五言律诗

久客意无赖，送归私自怜。悠悠想行路，苒苒背流年。雪过兔园少，春归楚泽偏。君应解冠冕，笑傲辟人贤。
送隐直侍行陜郊
作者：刘敞
朝代：宋

相如忽将老，推挽竟无力。如何羁旅后，弃我复远适。贫病束我身，送子恨不得。时登高丘望，尘土蔽西北。山河绕秦陇，关陜入胸臆。形胜悬眼前，顾盼生感激。指陈出图像，踊跃效功绩。朝廷厌兵久，勉上平戎策。
送隐直侍行陜郊
作者：刘敞
朝代：宋

相如忽将老，推挽竟无力。
如何羁旅后，弃我復远适。
贫病束我身，送子恨不得。
时登高丘望，尘土蔽西北。
山河绕秦陇，关陜入胸臆。
形胜悬眼前，顾盼生感激。
指陈出图像，踊跃効功绩。
朝廷厌兵久，勉上平戎策。
送隐直辟青州幕府
作者：刘敞
朝代：宋

全齐七十城，表海寄名卿。开府驰羔雁，除书得俊英。借筹心感激，凭轼气纵横。浩荡军中乐，从容稷下生。士由知己用，禄以及亲荣。送别羞长铗，能无归去声。
送隐直辟青州幕府
作者：刘敞
朝代：宋

全齐七十城，表海寄名卿。
开府驰羔鴈，除书得俊英。
借筹心感激，凭轼气纵横。
浩荡军中乐，从容稷下生。
士由知己用，禄以及亲荣。
送别羞长铗，能无归去声。
送雅禅师若神
作者：刘敞
朝代：宋

太湖三万顷，澄澈浮寒穹。明月不可取，孤帆安所穷。俯吊沧浪人，缅怀鸱夷翁。古今共灰灭，得失如梦中。诗兴触物远，禅心随念空。犹多碧云句，寄信东南风。
送雅禅师若神
作者：刘敞
朝代：宋

太湖三万顷，澄澈浮寒穹。
明月不可取，孤帆安所穷。
俯弔沧浪人，缅怀鸱夷翁。
古今共灰灭，得失如梦中。
诗兴触物远，禅心随念空。
犹多碧云句，寄信东南风。
送雍秀才归琅琊山
作者：刘敞
朝代：宋

希声未易合，皇华众方笑。与子东西人，相逢偶同调。亿年寄神解，万里在心照。此间岂容言，吾得安蓬藋。煌煌千金珠，举世矜赏好。安知纬萧翁，弃置久高蹈。盛论山水趣，局促恨未到。江湖且相望，送子一长啸。
送雍秀才归琅琊山
作者：刘敞
朝代：宋

希声未易合，皇华众方笑。
与子东西人，相逢偶同调。
亿年寄神觧，万里在心照。
此间岂容言，吾得安蓬藋。
煌煌千金珠，举世矜赏好。
安知纬萧翁，弃置久高蹈。
盛论山水趣，局促恨未到。
江湖且相望，送子一长啸。
送霍邱谢寺丞
作者：刘敞
朝代：宋

吾闻欧公客，必皆当世贤。众中一见子，始信斯言然。綵衣得意归，笑语春风前。轻赍尚方履，去影袅翩翩。百里不足仕，桂枝淹华年。故须多种秫，烂醉挥鸣弦。
送霍邱谢寺丞
作者：刘敞
朝代：宋

吾闻欧公客，必皆当世贤。
众中一见子，始信斯言然。
綵衣得意归，笑语春风前。
轻赍尚方履，去影袅翩翩。
百里不足仕，桂枝淹华年。
故须多种秫，烂醉挥鸣絃。
送韩七寺丞知萧山
作者：刘敞
朝代：宋
体裁：古风

君家颍川上，时论数八龙。声华自照映，远与高阳同。季慈又青出，秀气凌秋空。安步可远到，何为菰芦中。会稽自禹来，山水天下雄。古人每独往，胜事殊未穷。聊欲因弦歌，登临极江东。超然语高迈，令人愧樊笼。我昔更此邑，稚年尚儿童。迩来成梦寐，自笑成秃翁。安得方寸金，换君腰下铜。越吟不自然，极目南飞鸿。
送高处士归丰邑别墅
作者：刘敞
朝代：宋
体裁：五言律诗

不及西京盛，空知鄠杜间。衣冠为我累，丘壑羡君还。陇麦逢春秀，林花着雨斑。鸡豚社下醉，多与谢南山。
送魏广秘校同年
作者：刘敞
朝代：宋

羡君归着老莱衣，风雨纷纭欲别时。
会是东堂许为友，自怜扶路不胜悲。
送魏广秘校同年
作者：刘敞
朝代：宋

羡君归著老莱衣，风雨纷纭欲别时。会是东堂许为友，自怜扶路不胜悲。
适野
作者：刘敞
朝代：宋
体裁：古风

夏至无与适，驱马出东城。渐去市井喧，稍增耳目明。风劲山瘦高，露寒水澄清。造景不及言，畅然得此生。姓名谢朝隐，出处与物冥。岂伊渔樵合，鸟兽亦不惊。待此用卒岁，优游谐我情。
逢吕侍郎
作者：刘敞
朝代：宋

北雁南凫不自期，异乡交臂复分飞。壮心巳折霜侵鬓，徂岁相看泪满衣。绝幕阴多逢日少，滞林行苦见人稀。子牟意绪君谙识，况乃登临远送归。
逢吕侍郎
作者：刘敞
朝代：宋

北鴈南鳬不自期，异乡交臂復分飞。
壮心巳折霜侵鬓，徂岁相看涙满衣。
绝幕阴多逢日少，滞林行苦见人稀。
子牟意绪君谙识，况乃登临远送归。
逢永叔
作者：刘敞
朝代：宋

绝域逢君水暂留，举杯相属问刀头。
久持汉节旄空尽，独拜穹庐死可羞。
醉裏岁华惊易老，愁边沟水怆分流。
玉关生入知无恨，不愿张骞博望侯。
逢永叔
作者：刘敞
朝代：宋

绝域逢君水暂留，举杯相属问刀头。久持汉节旄空尽，独拜穹庐死可羞。醉里岁华惊易老，愁边沟水怆分流。玉关生入知无恨，不愿张骞博望侯。
逢范景仁李审言二谏议
作者：刘敞
朝代：宋
体裁：七言律诗

怪来原隰满光华，不意相逢天一涯。久别班荆情未易，少留倾盖日空斜。山连木叶千峰雪，地逼龙城万里沙。深愧壮心轻远适，自嫌憔悴听悲笳。
遇海舟
作者：刘敞
朝代：宋

秦王好神仙，东上琅琊台。蛾眉绿发五千辈，去乘长风款蓬莱。此时秦人海旁立，生别死分不敢泣。但见高帆云中没，野鸟悲鸣为翔集。过海舟，何时还，火焚荆棘空骊山。
遇海舟
作者：刘敞
朝代：宋

秦王好神仙，东上琅琊台。
蛾眉绿髪五千辈，去乘长风款蓬莱。
此时秦人海旁立，生别死分不敢泣。
但见高帆云中没，野鸟悲鸣为翔集。
过海舟，何时还，火焚荆棘空骊山。
遍阅斋房题名独不见永叔戏作七言
作者：刘敞
朝代：宋
体裁：七言绝句

十二楼居五碧城，祠官多识汉名卿。蓬莱仙客飞升早，不向丹台稍刻名。
遣怀三首
作者：刘敞
朝代：宋

天道与性命，圣人罕其言。七十岂常士，游夏终不闻。鞠躬慕仁义，或不免饥寒。奸雄何为者，往往为世贤。倘复有真宰，无用预其间。有形每共生，达士独无惑。昔有蒙袂子，耻从嗟来食。物生会当尽，寿非金与石。但恨居世俗，不能尽胸臆。壮士志沟壑，斯言著前识。初岁志虑浅，所慕在轻肥。自恨闻道晚，不虞失性非。迷途将未远，回驾有庶几。古贤多事业，出处何不知。宁受刍豢辱，倘为鸿鹄飞。
遣怀三首·其一
作者：刘敞
朝代：宋

天道与性命，圣人罕其言。七十岂常士，游夏终不闻。鞠躬慕仁义，或不免饥寒。奸雄何为者，往往为世贤。倘复有真宰，无用预其间。
遣怀三首·其一
作者：刘敞
朝代：宋

天道与性命，圣人罕其言。
七十岂常士，游夏终不闻。
鞠躬慕仁义，或不免饥寒。
奸雄何为者，往往为世贤。
倘復有真宰，无用预其间。
遣怀三首·其三
作者：刘敞
朝代：宋
体裁：古风

初岁志虑浅，所慕在轻肥。自恨闻道晚，不虞失性非。迷途将未远，回驾有庶几。古贤多事业，出处何不知。宁受刍豢辱，倘为鸿鹄飞。
遣怀三首·其二
作者：刘敞
朝代：宋

有形毎共生，达士独无惑。
昔有蒙袂子，耻从嗟来食。
物生会当尽，寿非金与石。
但恨居世俗，不能尽胸臆。
壮士志沟壑，斯言着前识。
遣怀三首·其二
作者：刘敞
朝代：宋

有形每共生，达士独无惑。昔有蒙袂子，耻从嗟来食。物生会当尽，寿非金与石。但恨居世俗，不能尽胸臆。壮士志沟壑，斯言著前识。
遣思
作者：刘敞
朝代：宋
体裁：七言绝句

淮上秋光凝客恨，城头暮色滞斜晖。独醒未必能胜醉，远望山来可当归。
邻几君章见过
作者：刘敞
朝代：宋
体裁：五言律诗

两君共羁旅，三径肯淹留。秀色映凉月，清风生早秋。樵苏亦不爨，樽酒自相酬。欢然夜遂永，河汉西南流。
邻几挽词二首
作者：刘敞
朝代：宋

那知一樽酒，流涕寝门前。非复平生日，空看东逝川。诗书遗素业，山水閟空弦。人物陈留古，当凭耆旧传。忘年一倾盖，适意两虚舟。老去翻相失，人生固若浮。萧条蒿里饯，零落竹林游。知与不知者，同时俱涕流。
邻几挽词二首·其一
作者：刘敞
朝代：宋

那知一樽酒，流涕寝门前。非复平生日，空看东逝川。诗书遗素业，山水閟空弦。人物陈留古，当凭耆旧传。
邻几挽词二首·其一
作者：刘敞
朝代：宋

那知一樽酒，流涕寝门前。
非復平生日，空看东逝川。
诗书遗素业，山水閟空弦。
人物陈留古，当凭耆旧传。
邻几挽词二首·其二
作者：刘敞
朝代：宋
体裁：五言律诗

忘年一倾盖，适意两虚舟。老去翻相失，人生固若浮。萧条蒿里饯，零落竹林游。知与不知者，同时俱涕流。
邻几过门不留戏作
作者：刘敞
朝代：宋
体裁：古风

陈平少负郭，亦回长者车。贫贱虽足羞，犹问道何如。此风固宜少，未谓今便无。所望台阁贤，尚能念古初。左轓涂朱漆，长绶要银鱼。化我不少留，始知心见疏。弥年寄禄仕，竟日劳簿书。相与同笑言，俱幸逃空虚。春秋期知我，雅颂诲起予。兹意未可忘，君宜诵权舆。
郡斋燕居寄海陵道粹仪真景休高邮不疑三太守学士
作者：刘敞
朝代：宋
体裁：古风

尚容耻玩世，畏景希就阴。一麾谐微愿，千里非遐心。平生志江海，寤寐在山林。及此吏如隐，始知古犹今。鷾鸸避落实，蜎蠉安蹄涔。但恐得已多，尚非力可任。诸公蓬莱秀，夙昔交契深。击柝声相闻，照邻光四临。清浊泾以渭，离合商与参。愿言三秋思，毋閟金玉音。
都运陈光禄自河北移陜西以病不得诣别作七言奉送
作者：刘敞
朝代：宋

西州判袂忽三年，梦想城南尺五天。谢病归来真老矣，伤春刻意益茫然。受降塞外威名远，足食关中寄注专。北顾邯郸复临灞，更能一醉促哀弦。
都运陈光禄自河北移陜西以病不得诣别作七言奉送
作者：刘敞
朝代：宋

西州判袂忽三年，梦想城南尺五天。
谢病归来真老矣，伤春刻意益茫然。
受降塞外威名远，足食关中寄注专。
北顾邯郸復临灞，更能一醉促哀弦。
鄢陵兴国寺题壁
作者：刘敞
朝代：宋

寂寞空堂欲暮时，钟声断续雨千丝。此中会有西来意，正复庭前柏树知。
鄢陵兴国寺题壁
作者：刘敞
朝代：宋

寂寞空堂欲暮时，钟声断续雨千丝。
此中会有西来意，正復庭前柏树知。
酒后登清风亭
作者：刘敞
朝代：宋
体裁：五言律诗

清笳转不极，碧水望偏多。醲酒春先醉，晴阳晚更和。起提如意舞，自击唾壶歌。芳树知多少，春游奈汝何。
酒席赠钦圣提刑学士
作者：刘敞
朝代：宋

弃捐不预朝廷议，落莫真成老秃翁。放眼能宽蜀郡礼，高贤信有古人风。都门倏忽三年别，樽酒淹留一笑同。还有野歌随拙舞，肯教庭炬彻明红。
酒席赠钦圣提刑学士
作者：刘敞
朝代：宋

弃捐不预朝廷议，落莫真成老秃翁。
放眼能寛蜀郡礼，高贤信有古人风。
都门倐忽三年别，樽酒淹留一笑同。
还有野歌随拙舞，肯敎庭炬彻明红。
酒舫
作者：刘敞
朝代：宋

悠悠转小棹，漾漾逐浮萍。载酒和嘉月，投篇吊独醒。
酒舫
作者：刘敞
朝代：宋

悠悠转小棹，漾漾逐浮萍。
载酒和嘉月，投篇弔独醒。
酬宋次道忆馆阁曝书七言
作者：刘敞
朝代：宋

长廊复阁接天居，炎日清风蠧宝书。
乍到似迷羣玉近，餍观疑及羽陵余。
俊游真与尘埃隔，逸赏空惊应接疏。
石室会须归史笔，周南宁復滞君车。
酬宋次道忆馆阁曝书七言
作者：刘敞
朝代：宋

长廊复阁接天居，炎日清风蠹宝书。乍到似迷群玉近，餍观疑及羽陵馀。俊游真与尘埃隔，逸赏空惊应接疏。石室会须归史笔，周南宁复滞君车。
酬林国华先辈
作者：刘敞
朝代：宋

昔吾临汝南，休骑思俊贤。
此邦号多士，今世犹依然。
奉诏选计偕，至者皆比肩。
子时避逃我，常独怀悁悁。
岂我非其人，长鲸隘蹄泉。
将由求之失，黄鹄去不还。
察亷未塞责，负课终弥年。
解印归卧家，百忧正纒绵。
闻子来仕门，华裾灿云烟。
手携一卷书，金碧纷蝉联。
慰我平生怀，意好何深坚。
始知向难进，非以相弃捐。
乡评让父兄，观国气无前。
翰飞果自致，大笑诸老先。
毫末为豫章，众流成深渊。
物常积于久，念子亦勉旃。
令名百世荣，文学贵本元。
爱至相期深，愧无长者言。
酬林国华先辈
作者：刘敞
朝代：宋

昔吾临汝南，休骑思俊贤。此邦号多士，今世犹依然。奉诏选计偕，至者皆比肩。子时避逃我，常独怀悁悁。岂我非其人，长鲸隘蹄泉。将由求之失，黄鹄去不还。察廉未塞责，负课终弥年。解印归卧家，百忧正缠绵。闻子来仕门，华裾灿云烟。手携一卷书，金碧纷蝉联。慰我平生怀，意好何深坚。始知向难进，非以相弃捐。乡评让父兄，观国气无前。翰飞果自致，大笑诸老先。毫末为豫章，众流成深渊。物常积于久，念子亦勉旃。令名百世荣，文学贵本元。爱至相期深，愧无长者言。
酬某
作者：刘敞
朝代：宋
体裁：古风

读书与博簺，亡羊信多岐。何以消烦忧，谢墅观奕棋。寓物多欢适，吾道有张弛。谁能长刺促，屈首就鞅羁。陈遵嗜杯酒，柏松见诮嗤。袁丝沈里闾，剧孟相追随。君方总府事，吏牍正纷披。走见固所愿，清閒在他时。
醉后
作者：刘敞
朝代：宋
体裁：五言律诗

举眼醉向晚，甘心醒似狂。形骸随酩酊，谈笑助轩昂。舞袖翻宜窄，歌声不厌长。高城涌明月，风景正虚凉。
采蓝寄王深甫
作者：刘敞
朝代：宋
体裁：五言律诗

采采泽中蓝，制为金翠衣。春风为君舞，婉转有光辉。良辰古易失，丽色世云希。嗟嗟不盈掬，日暮空来归。
重一首同圣俞邻几持国作用前韵
作者：刘敞
朝代：宋

昭君信绝世，窈窕秘瑶台。岁华坐将晚，玉辇何当来。一以画为赏，有如鸩为媒。含悲下紫殿，即路指黄埃。光艳动左右，君心再徘徊。白水不可变，孤芳从此摧。盛时能几何，千载独馀哀。至今青冢傍，积怨昏不开。掖庭用色选，丹青以利回。寄语闺中子，何憾处蒿莱。
重一首同圣俞邻几持国作用前韵
作者：刘敞
朝代：宋

昭君信绝世，窈窕秘瑶台。
岁华坐将晚，玉辇何当来。
一以画为赏，有如鸩为媒。
含悲下紫殿，即路指黄埃。
光艷动左右，君心再徘徊。
白水不可变，孤芳从此摧。
盛时能几何，千载独余哀。
至今青冢傍，积怨昏不开。
掖庭用色选，丹青以利回。
寄语闺中子，何憾处蒿莱。
重伤胡二
作者：刘敞
朝代：宋
体裁：五言律诗

今日寝门侧，涕流予不堪。伊人竟长逝，回使返空函。如觉知音绝，深怀挂剑惭。仍闻身后事，生女不生男。
重到谢氏园亭寄裴博士俊叔王主簿宗杰
作者：刘敞
朝代：宋

徘徊远林下，幽草为谁芳。
前日同游客，今朝俱异郷。
东风虽淡荡，陈迹似凄凉。
何用江千里，春心故易伤。
重登见山楼有感
作者：刘敞
朝代：宋
体裁：七言绝句

高轩送目万重山，不尽东西千里间。长啸何由生羽翼，径排云雾看人寰。
重过华阴马上口占寄李君锡王懿臣薛师政三漕
作者：刘敞
朝代：宋
体裁：七言律诗

三岁重过二华间，衰年弥觉厌尘喧。自知碌碌初无补，正是纷纷不惮烦。江壁向来忧郑客，鼎湖今日望轩辕。修门渐近翻鸣咽，满面风埃涕泪痕。
重阳
作者：刘敞
朝代：宋
体裁：古风

劳生惜流阴，徂岁逼穷律。灿灿黄菊花，离离紫茱实。芳香不可再，采掇自有术。零落势足悲，盛时亦未失。登高散百虑，驱马恣所出。或云避阳九，可以纳元吉。嘉愿谁间然，且当醉终日。
重阳日得景烈送酒
作者：刘敞
朝代：宋

岁晚见黄菊，悲秋空复情。故人岂知我，朋酒适平生。举杯远相属，目尽归鸿声。醉眠东篱下，此亦渊明情。
重阳日得景烈送酒
作者：刘敞
朝代：宋

歳晚见黄菊，悲秋空復情。
故人岂知我，朋酒适平生。
举杯远相属，目尽归鸿声。
醉眠东篱下，此亦渊明情。
野人寄枸杞青蒿
作者：刘敞
朝代：宋

烂蒸香荠白鱼肥，碎点青蒿凉饼滑。
宿酒初消春睡起，细履幽畦掇芳辣。
野人致枸杞青蒿
作者：刘敞
朝代：宋

味薄时共笑，野人犹相高。
春田有余暇，馈我杞与蒿。
酌酒谢其意，采之亦诚劳。
城中多好事，过半称贤豪。
杯肴具五鼎，珠玉轻一毫。
将之献门下，皆有千金褒。
何故背此计，而反从吾曹。
淡泊徒自乐，膏芗未能叨。
信知老农美，颇欲耕东皋。
因閒有余力，从尔观芟薅。
野人致枸杞青蒿
作者：刘敞
朝代：宋

味薄时共笑，野人犹相高。春田有馀暇，馈我杞与蒿。酌酒谢其意，采之亦诚劳。城中多好事，过半称贤豪。杯肴具五鼎，珠玉轻一毫。将之献门下，皆有千金褒。何故背此计，而反从吾曹。淡泊徒自乐，膏芗未能叨。信知老农美，颇欲耕东皋。因閒有馀力，从尔观芟薅。
野思
作者：刘敞
朝代：宋
体裁：五言律诗

野色行行远，春辉树树繁。看花频落帽，听鸟久忘言。遣兴惟诗句，开怀独酒樽。谁能顾名利，终岁不窥园。
野望
作者：刘敞
朝代：宋
体裁：五言律诗

江水不可越，扁舟浮夕阳。高秋露寥落，远树出毫芒。涧水清兼浊，山苗绿映黄。渔翁岂招隐，何待唱沧浪。
野望
作者：刘敞
朝代：宋
体裁：五言律诗

重阳去寥落，小雪碧苍茫。兽起骇枯草，鸟归横夕阳。薄云低引白，衰菊暗消黄。伫立何为久，怆人非故乡。
金山东崖北望海门
作者：刘敞
朝代：宋

凭高仍一望，北固何崔嵬。
地形东吴越，江险通卭崃。
英雄既已矣，壮观空在哉。
寂寥寒潮上，孤帆当槛来。
金山东崖北望海门
作者：刘敞
朝代：宋

凭高仍一望，北固何崔嵬。地形东吴越，江险通邛崃。英雄既已矣，壮观空在哉。寂寥寒潮上，孤帆当槛来。
金山寺
作者：刘敞
朝代：宋
体裁：五言律诗

水面尘土少，山头炎景微。蛟龙能护法，鱼鸟各忘机。空寂见佛事，幽閒滞客归。蓬莱似咫尺，拟纵海帆飞。
金山廨院
作者：刘敞
朝代：宋
体裁：古风

门前松响乱头上，壁上江图流眼前。松声水响两不辨，似有疑非心悠然，安得乘兴浮轻船。
金山馆
作者：刘敞
朝代：宋
体裁：五言律诗

出塞二千里，荒亭无四邻。贪乌饥攫肉，狡兔急投人。短短西隅日，冥冥北路尘。腰间丈二组，空愧汉廷臣。
金钱花
作者：刘敞
朝代：宋
体裁：五言律诗

披沙百炼贵，济世五铢圜。侔色都疑似，颁行适自然。萧萧秋意早，采采露华鲜。贫谢侏儒甚，烦君慰眼前。
録近文呈晏公
作者：刘敞
朝代：宋

麟趾感素文，跃鱼赴鸣琴。
殊类岂自识，至和动其心。
济世有先觉，铸人不铸金。
删诗在正始，好乐非好音。
万生依陶冶，一气谐飞沈。
贱子晚及门，独学谬知今。
趋隅诵所志，踊跃不自任。
救渇而饮河，栖枝以巢林。
量微志復小，俛仰感高深。
鍊丹井
作者：刘敞
朝代：宋
体裁：五言律诗

丹成人已去，泉在月空沉。轻举非吾事，泓澄似客心。饮虽资一腹，贪不近千金。更爱双桐好，曾非恶木阴。
铁浆馆
作者：刘敞
朝代：宋
体裁：五言律诗

稍出卢龙塞，回看万壑青。旷原开碛口，别道入松亭。虏马寒随草，奚车夕戴星。忽悲田子泰，寂寞向千龄。
铜陵阻风
作者：刘敞
朝代：宋
体裁：五言律诗

惊浪乘风疾，浮云映水低。卷帆高卧熟，看鹢退飞迷。山远微分树，村深略辨鸡。蒹葭萦客恨，极望正萋萋。
铜雀台瓦砚
作者：刘敞
朝代：宋

当时鸳鸯梦，飞入魏宫来。
崇构灭余香，碧瓦空在哉。
磨砻变新砚，洗刷涤故苔。
但取圭角全，何必琼与瑰。
铜雀台瓦砚
作者：刘敞
朝代：宋

当时鸳鸯梦，飞入魏宫来。崇构灭馀香，碧瓦空在哉。磨砻变新砚，洗刷涤故苔。但取圭角全，何必琼与瑰。
锁宿礼部中夜口号
作者：刘敞
朝代：宋

浮云不动月微明，锦帐香寒梦易惊。犹觉春风花未发，独闻宫漏出重城。
锁宿礼部中夜口号
作者：刘敞
朝代：宋

浮云不动月微眀，锦帐香寒梦易惊。
犹觉春风花未发，独闻宫漏出重城。
锦绣溪行
作者：刘敞
朝代：宋

金霞卷风漾清碧，翠藻玉沙相历历。旌旗不动蛟龙眠，空濛锦绣张春色。五纹婉转沈吟香，时时飞出双鸳鸯。笑窥贝阙倚瑶瑟，金华射天高下光。海近蓬莱却清浅，星客浮槎莫轻返。斋房几日餍华芝，瑶席香残舞燕归。锦绣溪边春几许，欲寻清浅醉芳菲。
锦绣溪行
作者：刘敞
朝代：宋

金霞卷风漾清碧，翠藻玉沙相历历。
旌旗不动蛟龙眠，空蒙锦绣张春色。
五纹婉转沈吟香，时时飞出双鸳鸯。
笑窥贝阙倚瑶瑟，金华射天高下光。
海近蓬莱郄清浅，星客浮槎莫轻返。
斋房几日餍华芝，瑶席香残舞燕归。
锦绣溪边春几许，欲寻清浅醉芳菲。
镇潼观察留后赠侍中李君挽词
作者：刘敞
朝代：宋
体裁：五言律诗

筑坛辞将钺，分土继缁衣。忌满名犹误，宜年报尚非。离鸿哀断续，埋玉想光辉。冥漠金貂赠，空看卤簿归。
长芦口
作者：刘敞
朝代：宋

泱漭东流白，微茫远屿青。
风飈万里浪，性命一浮萍。
飞鸟戢倦翼，潜蛟浮暗腥。
由来限南北，天意亦冥冥。
长芦口
作者：刘敞
朝代：宋

泱漭东流白，微茫远屿青。风飙万里浪，性命一浮萍。飞鸟戢倦翼，潜蛟浮暗腥。由来限南北，天意亦冥冥。
闭门二首
作者：刘敞
朝代：宋

闭门无所事，岁月忽已极。岂敢空绝交，出门谅安适。是非敛外虑，文字堆四壁。尧舜参在前，孔孟凛居侧。昆崙默泛览，万里在瞬息。夐古时幽寻，千年仅顷刻。悠悠富贵士，此趣犹未得。胡为逐车马，辛苦牵事役。傅岩由帝赉，圯桥自神授。商道粲复兴，汉基翕然构。穷通苟有命，贫贱岂足疚。斯道谁得闻，人方薄圭窦。
闭门二首·其一
作者：刘敞
朝代：宋
体裁：古风

闭门无所事，岁月忽已极。岂敢空绝交，出门谅安适。是非敛外虑，文字堆四壁。尧舜参在前，孔孟凛居侧。昆崙默泛览，万里在瞬息。夐古时幽寻，千年仅顷刻。悠悠富贵士，此趣犹未得。胡为逐车马，辛苦牵事役。
闭门二首·其二
作者：刘敞
朝代：宋

傅岩由帝赉，圯桥自神授。商道粲复兴，汉基翕然构。穷通苟有命，贫贱岂足疚。斯道谁得闻，人方薄圭窦。
闭门二首·其二
作者：刘敞
朝代：宋

傅岩由帝赉，圯桥自神授。
商道粲復兴，汉基翕然构。
穷通苟有命，贫贱岂足疚。
斯道谁得闻，人方薄圭窦。
闰月朔日寄府公给事二首
作者：刘敞
朝代：宋

良闰百年逢，佳辰献岁同。春应随北斗，天与缓东风。柳带参差翠，花英点染红。韶华供醉眼，未负黑头翁。嘉月重非常，芳期及载阳。却因春意晚，得见岁华长。馀雪留寒色，新梅著早香。祗应勤一醉，持以答风光。
闰月朔日寄府公给事二首·其一
作者：刘敞
朝代：宋

良闰百年逢，佳辰献岁同。春应随北斗，天与缓东风。柳带参差翠，花英点染红。韶华供醉眼，未负黑头翁。
闰月朔日寄府公给事二首·其一
作者：刘敞
朝代：宋

良闰百年逢，佳辰献岁同。
春应随北斗，天与缓东风。
柳帯参差翠，花英点染红。
韶华供醉眼，未负黑头翁。
闰月朔日寄府公给事二首·其二
作者：刘敞
朝代：宋

嘉月重非常，芳期及载阳。
却因春意晚，得见岁华长。
余雪留寒色，新梅着早香。
祗应勤一醉，持以答风光。
闰月朔日寄府公给事二首·其二
作者：刘敞
朝代：宋

嘉月重非常，芳期及载阳。却因春意晚，得见岁华长。馀雪留寒色，新梅著早香。祗应勤一醉，持以答风光。
闵雨
作者：刘敞
朝代：宋

肤寸无时合，昭回此夜逢。
春秋还闵雨，郡国共忧农。
词欲谗风伯，书将诘乱龙。
关西兵税急，惧失万余钟。
闵雨
作者：刘敞
朝代：宋

肤寸无时合，昭回此夜逢。春秋还闵雨，郡国共忧农。词欲谗风伯，书将诘乱龙。关西兵税急，惧失万馀钟。
闵雨
作者：刘敞
朝代：宋
体裁：古风

长夏炎气隆，高田剧焚烧。惜哉淮海卑，无力能沃焦。起顾郊野间，离离悉苞萧。日夕多狂风，飞尘蔽招摇。谁能起蛟龙，雷雨苏宿苗。眇然坐自想，幽意增烦歊。
闵雨
作者：刘敞
朝代：宋
体裁：五言律诗

风伯会何憾，高云不少留。声如鬼神过，势卷日星浮。河汉漠无象，鱼龙方自忧。古书难尽信，雩舞竟悠悠。
闵雨诗
作者：刘敞
朝代：宋

堪舆絪缊，一晦一明。或沈而晦，或亢而旸。自古已然，世习为常。民生冥冥，靡究靡知。其幸而吉，不幸而灾。猖狂妄行，惟所遇之。天命降监，在我元圣。兼覆广裕，四方既定。惟民之恤，无所疵病。伊年暮春，旱久不雨。人曰时哉，历有常数。禹汤之贤，莫能弗遇。帝独喟息，是岂足言。化育万物，若镕以埏。患在诚薄，不能动天。退而斋心，渊默以居。钟鼓不设，宴游不娱。左右肃然，壹怀瞿瞿。疏狱省刑，与物更始。内恕孔悲，引咎在己。爰及四海，愚智咸喜。追悟谠直，褒进淹滞。声色无迕，式序在位。嬖习权近，慑威屏气。己巳乃雨，若有鬼神。凄凄其风，渰渰其云。自东徂西，罄无不均。匪震匪拔，匪溢匪泄。生我百谷，区萌毕达。以享以食，小大胥悦。天子之德，视雨之施。肇自京师，达于四裔。无有蛮貊，孚我君惠。天子之政，视雨之时。养老长幼，速哉熙熙。更化易俗，而民不知。天子之庆，视雨之积。自天降康，时万时亿。眉寿无疆，以靖四国。
闵雨诗·其一
作者：刘敞
朝代：宋
体裁：四言诗

堪舆絪缊，一晦一明。或沈而晦，或亢而旸。自古已然，世习为常。
闵雨诗·其一〇
作者：刘敞
朝代：宋

匪震匪拔，匪溢匪洩。
生我百谷，区萌毕达。
以享以食，小大胥悦。
闵雨诗·其七
作者：刘敞
朝代：宋
体裁：四言诗

疏狱省刑，与物更始。内恕孔悲，引咎在己。爰及四海，愚智咸喜。
闵雨诗·其三
作者：刘敞
朝代：宋
体裁：四言诗

天命降监，在我元圣。兼覆广裕，四方既定。惟民之恤，无所疵病。
闵雨诗·其九
作者：刘敞
朝代：宋
体裁：四言诗

己巳乃雨，若有鬼神。凄凄其风，渰渰其云。自东徂西，罄无不均。
闵雨诗·其二
作者：刘敞
朝代：宋
体裁：四言诗

民生冥冥，靡究靡知。其幸而吉，不幸而灾。猖狂妄行，惟所遇之。
闵雨诗·其五
作者：刘敞
朝代：宋
体裁：四言诗

帝独喟息，是岂足言。化育万物，若镕以埏。患在诚薄，不能动天。
闵雨诗·其八
作者：刘敞
朝代：宋
体裁：四言诗

追悟谠直，褒进淹滞。声色无迕，式序在位。嬖习权近，慑威屏气。
闵雨诗·其六
作者：刘敞
朝代：宋
体裁：四言诗

退而斋心，渊默以居。钟鼓不设，宴游不娱。左右肃然，壹怀瞿瞿。
闵雨诗·其十
作者：刘敞
朝代：宋

匪震匪拔，匪溢匪泄。生我百谷，区萌毕达。以享以食，小大胥悦。
闵雨诗·其十一
作者：刘敞
朝代：宋
体裁：四言诗

天子之德，视雨之施。肇自京师，达于四裔。无有蛮貊，孚我君惠。
闵雨诗·其十三
作者：刘敞
朝代：宋
体裁：四言诗

天子之庆，视雨之积。自天降康，时万时亿。眉寿无疆，以靖四国。
闵雨诗·其十二
作者：刘敞
朝代：宋
体裁：四言诗

天子之政，视雨之时。养老长幼，速哉熙熙。更化易俗，而民不知。
闵雨诗·其四
作者：刘敞
朝代：宋
体裁：四言诗

伊年暮春，旱久不雨。人曰时哉，历有常数。禹汤之贤，莫能弗遇。
闻伯庸再安抚泾原
作者：刘敞
朝代：宋

西师又失律，将帅各颠覆。
流血丹川原，积尸委山谷。
咄嗟仁寿域，短夭生理促。
王命有不行，国威为之衂。
鄙夫无忧责，感慨祗恸哭。
况闻哀痛诏，辍食想颇牧。
朝廷足名卿，多垒各含辱。
谋议宜深长，疮痍待湔浴。
使乎非常任，天子意所属。
百万气未苏，吾民且局缩。
贤人勤功名，报国忍劳笃。
往者博望侯，昔时来君叔。
再三持汉节，白髪走川陆。
岂不久憔悴，事业光简牍。
关河据上游，郡国同心腹。
征膳向五年，强宗亦单独。
君乘赤轮车，一一询比屋。
唐虞升平风，惆怅难再沐。
闻伯庸再安抚泾原
作者：刘敞
朝代：宋

西师又失律，将帅各颠覆。流血丹川原，积尸委山谷。咄嗟仁寿域，短夭生理促。王命有不行，国威为之衄。鄙夫无忧责，感慨祗恸哭。况闻哀痛诏，辍食想颇牧。朝廷足名卿，多垒各含辱。谋议宜深长，疮痍待湔浴。使乎非常任，天子意所属。百万气未苏，吾民且局缩。贤人勤功名，报国忍劳笃。往者博望侯，昔时来君叔。再三持汉节，白发走川陆。岂不久憔悴，事业光简牍。关河据上游，郡国同心腹。征膳向五年，强宗亦单独。君乘赤轮车，一一询比屋。唐虞升平风，惆怅难再沐。
闻元旦大朝会
作者：刘敞
朝代：宋

玉帛雍容万国来，帝城如斗挹春回。旂常影乱三辰象，钟鼓声喧百里雷。北极正临丹凤扆，南山遥入万年杯。诸神受计明堂定，留滞江滨志已摧。
闻元旦大朝会
作者：刘敞
朝代：宋

玉帛雍容万国来，帝城如斗挹春逥。
旗常影乱三辰象，钟皷声喧百里雷。
北极正临丹鳯扆，南山遥入万年杯。
诸神受计明堂定，留滞江滨志已摧。
闻圣俞移官霅上以便归养
作者：刘敞
朝代：宋

亲老不择禄，此心如古人。
戴星捐吏事，戏綵过乡邻。
若下开新酌，汀边咏白苹。
醉吟俱入手，亦未负青春。
闻圣俞移官霅上以便归养
作者：刘敞
朝代：宋

亲老不择禄，此心如古人。戴星捐吏事，戏綵过乡邻。若下开新酌，汀边咏白蘋。醉吟俱入手，亦未负青春。
闻夏太尉自长安徙备西边
作者：刘敞
朝代：宋

防秋未得还，战士出长安。地利山河险，天时关塞寒。羌夷避飞将，天子倚良翰。见说成功近，秦中意似宽。
闻夏太尉自长安徙备西边
作者：刘敞
朝代：宋

防秋未得还，战士出长安。
地利山河险，天时关塞寒。
羌夷避飞将，天子倚良翰。
见说成功近，秦中意似寛。
闻子飞作谏官寄隐直
作者：刘敞
朝代：宋

玉以二献珍，金以百炼精。
钱侯困踬时，讵免时俗轻。
感激生愤勇，辛勤就功名。
居然取高第，自此凌诸生。
谏官近冕旒，地望临公卿。
报国须荐贤，致君在举能。
萧朱尚结绶，张杜犹提衡。
小雅纪伐木，微禽识同声。
此风久已无，贤者当肯行。
念子早治装，復令世人惊。
闻子飞作谏官寄隐直
作者：刘敞
朝代：宋

玉以二献珍，金以百鍊精。钱侯困踬时，讵免时俗轻。感激生愤勇，辛勤就功名。居然取高第，自此凌诸生。谏官近冕旒，地望临公卿。报国须荐贤，致君在举能。萧朱尚结绶，张杜犹提衡。小雅纪伐木，微禽识同声。此风久已无，贤者当肯行。念子早治装，复令世人惊。
闻官输竹箭毛翎
作者：刘敞
朝代：宋
体裁：古风

边兵未云备，竞矜弓弩强。斯人久衔恩，献力固所当。上山伐檀栾，入林候飞翔。岂无解网心，大义须勤王。安得会稽岭，集居共工旁。安得解羽泽，在君礼义乡。剪翎副之箭，一一坚且良。朝发摧西戎，夕发毙东羌。不烦天下民，万里坐宁康。
闻张六复弃官归
作者：刘敞
朝代：宋

应怀折腰辱，复作弃官行。颇似陶彭泽，兼疑尚子平。兵戈未消散，盗贼苦纵横。余亦存丘壑，相期作耦耕。
闻张六復弃官归
作者：刘敞
朝代：宋

应怀折腰辱，復作弃官行。
颇似陶彭泽，兼疑尚子平。
兵戈未消散，盗贼苦纵横。
余亦存丘壑，相期作耦耕。
闻张给事倍道兼程已过古北戏作七言
作者：刘敞
朝代：宋
体裁：七言绝句

叱驭勤王肯暂留，边沙朔雪犯貂裘。飞黄一日须千里，应笑迂儒骑土牛。
闻张隐直率范十九佑之游边寄之三首
作者：刘敞
朝代：宋

莫怪黄河来积石，又疑弱水隔昆崙。若嫌古记难全信，他日君归与细言。未甘海上乘桴去，犹托隆中竟日眠。努力英雄树功业，鄙夫洗耳太平年。红旂白羽尚纷纷，渭北洮河十万军。历览山川穷胜负，朝廷肯弃奉春君。
闻张隐直率范十九佑之游边寄之三首·其一
作者：刘敞
朝代：宋
体裁：七言绝句

莫怪黄河来积石，又疑弱水隔昆崙。若嫌古记难全信，他日君归与细言。
闻张隐直率范十九佑之游边寄之三首·其三
作者：刘敞
朝代：宋

红旂白羽尚纷纷，渭北洮河十万军。历览山川穷胜负，朝廷肯弃奉春君。
闻张隐直率范十九佑之游边寄之三首·其三
作者：刘敞
朝代：宋

红旗白羽尚纷纷，渭北洮河十万军。
历览山川穷胜负，朝廷肯弃奉春君。
闻张隐直率范十九佑之游边寄之三首·其二
作者：刘敞
朝代：宋

未甘海上乘桴去，犹托隆中竟日眠。努力英雄树功业，鄙夫洗耳太平年。
闻张隐直率范十九佑之游边寄之三首·其二
作者：刘敞
朝代：宋

未甘海上乘桴去，犹託隆中竟日眠。
努力英雄树功业，鄙夫洗耳太平年。
闻徙关中兵备河东
作者：刘敞
朝代：宋

胡兵绝当路，戍卒下河源。烽火飞狐口，旌旗积雁门。和亲固下策，薄伐本中原。谁断匈奴臂，非无国士恩。
闻徙关中兵备河东
作者：刘敞
朝代：宋

胡兵绝当路，戍卒下河源。
烽火飞狐口，旌旗积鴈门。
和亲固下策，薄伐本中原。
谁断匈奴臂，非无国士恩。
闻御试毕寄同人
作者：刘敞
朝代：宋
体裁：七言绝句

鹏欲图南鱼戴角，风云变化不踰时。谁知遁世聱牙者，翻覆西窗数局棋。
闻德州河决
作者：刘敞
朝代：宋

九河乘积雨，大水出平原。无复金堤固，空惊漏泽翻。蛟龙移窟宅，鱼鳖害黎元。直想昆崙折，兼疑渤澥浑。三山屡漂荡，百谷互并吞。大惧彝伦斁，谁能谒帝阍。
闻德州河决
作者：刘敞
朝代：宋

九河乘积雨，大水出平原。
无復金堤固，空惊漏泽翻。
蛟龙移窟宅，鱼鼈害黎元。
直想昆崙圻，兼疑渤澥浑。
三山屡漂荡，百谷互并吞。
大惧彝伦斁，谁能谒帝阍。
闻江十吴九得洛相酒戏呈二首
作者：刘敞
朝代：宋

洛城春酒碧霞光，东阁遥分东观郎。陈侠应嗤伯松拙，魏侯元惜次公狂。众人皆醉屈原醒，天禄寥寥白发生。束缊君当游相国，那能我自胜公荣。
闻江十吴九得洛相酒戏呈二首·其一
作者：刘敞
朝代：宋
体裁：七言绝句

洛城春酒碧霞光，东阁遥分东观郎。陈侠应嗤伯松拙，魏侯元惜次公狂。
闻江十吴九得洛相酒戏呈二首·其二
作者：刘敞
朝代：宋

众人皆醉屈原醒，天禄寥寥白发生。束缊君当游相国，那能我自胜公荣。
闻江十吴九得洛相酒戏呈二首·其二
作者：刘敞
朝代：宋

众人皆醉屈原醒，天禄寥寥白髮生。
束缊君当游相国，那能我自胜公荣。
闻王十八除检讨
作者：刘敞
朝代：宋
体裁：古风

沧海有蓬莱，去人初不远。舟车有难到，方士曾空返。闻子骑鲸鱼，姓名已金简。谁云路幽险，但怪波清浅。俯窥紫贝阙，洞视白玉版。神仙岂学致，变化绝微显。乃知淮南药，力可及鸡犬。相望云雾深，冥冥白日晚。
闻舅氏以秘书监致政谨献拙诗为贺
作者：刘敞
朝代：宋

今日王朝士，多称贤大夫。恩荣随几杖，官职上蓬壶。行路叹或泣，都城画有图。他时辟雍问，惇史记吁谟。
闻舅氏以秘书监致政谨献拙诗为贺
作者：刘敞
朝代：宋

今日王朝士，多称贤大夫。
恩荣随几杖，官职上蓬壸。
行路叹或泣，都城画有图。
他时辟雍问，惇史记吁谟。
闻范参政巡西边
作者：刘敞
朝代：宋
体裁：七言律诗

汉与匈奴如弟兄，犹传敌骑向边城。数烦卿士亲持节，始恨儒生妄请缨。形势倒悬方舛逆，计谋无益是纵横。古来贤哲多屠钓，公试咨询策太平。
闻范饶州移疾
作者：刘敞
朝代：宋

汲黯亷平汉主知，淮阳移病苦情羸。
偃藩政事应无及，伏阁精神定未衰。
天欲期人身必乏，帝疑飞将数多奇。
何当半夜开宣室，独使雍容对受釐。
闻范饶州移疾
作者：刘敞
朝代：宋

汲黯廉平汉主知，淮阳移病苦情羸。偃藩政事应无及，伏阁精神定未衰。天欲期人身必乏，帝疑飞将数多奇。何当半夜开宣室，独使雍容对受釐。
闻莺
作者：刘敞
朝代：宋
体裁：七言律诗

舍南舍北柳阴阴，竟日啼莺不自禁。羁旅可怜还择木，间关似欲向知音。鴂鶗无事催芳草，燕雀相喧守旧林。幽独闭门惊岁晚，固烦求友慰愁心。
闻莺
作者：刘敞
朝代：宋

阴阴老树连村路，羃羃轻烟过雨天。长爱禽声能永日，似于莺友欲忘年。朱缨紫椹看齐熟，深巷荒城得屡迁。朗咏谢公池上作，勿惊春物变熏弦。
闻莺
作者：刘敞
朝代：宋

阴阴老树连村路，羃羃轻烟过雨天。
长爱禽声能永日，似于莺友欲忘年。
朱缨紫椹看齐熟，深巷荒城得屡迁。
朗咏谢公池上作，勿惊春物变熏絃。
闻西使到关
作者：刘敞
朝代：宋
体裁：五言排律

遥闻西域使，来献大明宫。故事三苗比，官仪敌国同。赐书深慰藉，锡命极优崇。含垢应王度，怀柔尚古风。苍生向来急，殊俗此时通。冠盖长城北，边关绝幕东。春秋大一统，吏事责三公。何有长沙客，题诗恸哭中。
闻辘轳
作者：刘敞
朝代：宋

辘轳复辘轳，日夜声相续。长绠无已时，深泉变空谷。君不见开辟至今千万年，斗枢坤轴相回旋。河汉西流亦不息，见尔沧海成桑田。
闻辘轳
作者：刘敞
朝代：宋

辘轳復辘轳，日夜声相续。
长绠无已时，深泉变空谷。
君不见开闢至今千万年，斗枢坤轴相迴旋。
河汉西流亦不息，见尔沧海成桑田。
闻隐直欲调官
作者：刘敞
朝代：宋

蛟龙居池中，仰活数掬水。
虎豹离山林，求食辄摇尾。
张君宜大用，亦是龙虎比。
何得图小官，折腰五斗米。
屈伸盖时命，隐显乃君子。
譬由合抱材，当自毫末起。
昔为青云高，今落尘土裏。
可喭復可惊，谁能叩天耳。
闻隐直欲调官
作者：刘敞
朝代：宋

蛟龙居池中，仰活数掬水。虎豹离山林，求食辄摇尾。张君宜大用，亦是龙虎比。何得图小官，折腰五斗米。屈伸盖时命，隐显乃君子。譬由合抱材，当自毫末起。昔为青云高，今落尘土里。可谚复可惊，谁能叩天耳。
闻雁
作者：刘敞
朝代：宋

去年闻雁江湖边，尔时异乡望白云。今年雁南身更北，可怜送目怀居人。我生羁旅自南北，雁飞何为亦远役。浮云满天我无翼，相与因风寄消息。
闻韩范移军泾原兼督关中四路
作者：刘敞
朝代：宋
体裁：五言排律

泾原非远略，韩范各名卿。地尽三秦国，身当万里城。指麾沙漠静，谈笑铁山轻。报国心如日，忧民病若酲。终军材冠世，汲黯直知名。风雪随车骑，鹰鹯起旆旌。年年战频衄，事事泪堪横。会刷苍生耻，重看铸剑耕。
闻鴈
作者：刘敞
朝代：宋

去年闻鴈江湖边，尔时异乡望白云。
今年鴈南身更北，可怜送目怀居人。
我生羁旅自南北，鴈飞何为亦远役。
浮云满天我无翼，相与因风寄消息。
阁下午寝晚归
作者：刘敞
朝代：宋

高阁遥依日月光，苍苔重叠紫微芳。蝉声已觉迎秋急，云物还惊过午凉。独往山林非复昔，梦为鱼鸟不能忘。芝泥封诏鸡栖树，半落宫槐满地黄。
阁下午寝晚归
作者：刘敞
朝代：宋

高阁遥依日月光，苍苔重疉紫微芳。
蝉声已觉迎秋急，云物还惊过午凉。
独往山林非復昔，梦为鱼鸟不能忘。
芝泥封诏鸡栖树，半落宫槐满地黄。
阁下紫薇花
作者：刘敞
朝代：宋
体裁：五言律诗

宫中万年树，天上紫薇垣。此地飞尘隔，经时绛雪翻。幽香通复阁，密影半层轩。已后阳春节，无辞白露繁。
阁后丛篠中自生梧桐手封殖之因作口号呈范七王八二阁老
作者：刘敞
朝代：宋
体裁：七言绝句

常咏椅桐待高凤，忽经阿阁见孙枝。朝恩未放江湖去，更看亭亭百尺时。
阅武堂
作者：刘敞
朝代：宋

凉风却炎暑，飞雨除氛埃。旅行得兴会，珍馆为我开。主人平生旧，上客自远来。何异东序贤，共此中山杯。留连恨落日，披写仍高台。山川怆兴废，歌舞寄欢哀。徐方多贤牧，天禄继英才。游子悲故乡，为君更徘徊。
阅武堂
作者：刘敞
朝代：宋

凉风郄炎暑，飞雨除氛埃。
旅行得兴会，珍馆为我开。
主人平生旧，上客自远来。
何异东序贤，共此中山杯。
留连恨落日，披写仍高台。
山川怆兴废，歌舞寄欢哀。
徐方多贤牧，天禄继英才。
游子悲故乡，为君更徘徊。
防秋
作者：刘敞
朝代：宋

秋霜折胶胡马壮，边马窥边怒边将。游骑夜入烧回中，烽火朝传过陇上。关东行客关西来，欲说兵形先啜哀。长戈不能断右臂，壮士无过委黄埃。岁输缯帛顾何益，匈奴反以驰荆棘。安得连山如长城，遍限中原却蛮貊。
防秋
作者：刘敞
朝代：宋

秋霜折胶胡马壮，边马窥边怒边将。
游骑夜入烧回中，烽火朝传过陇上。
关东行客关西来，欲说兵形先啜哀。
长戈不能断右臂，壮士无过委黄埃。
岁输缯帛顾何益，匈奴反以驰荆棘。
安得连山如长城，遍限中原郄蛮貊。
阴山
作者：刘敞
朝代：宋
体裁：五言律诗

阴山天下险，鸟道上棱层。抱石千年树，悬崖万丈冰。悲歌愁倚剑，侧步怯扶绳。更觉长安远，朝光午未升。
阴山女歌
作者：刘敞
朝代：宋

种玉不满畦，种花易满枝。玉生寄石自有处，花飞随风那得知。婵娟翠发阴山女，能为汉装说汉语。春心未知向谁是，夜弹琵琶泪如雨。赤车使者过凤凰，闇中一闻先断肠。碧窗锁烟未容去，侍儿密献江南珰。鹊飞上天星沈海，人心不同事随改。剪环洗妆许君老，百年如梦情终在。妾乘油壁郎乘骢，西陵松柏墨色浓。新欢未已旧愁起，水流曲曲山重重。周周衔羽鹣比翼，天生相亲人岂识。虽不及清路尘，犹当作山上石。
阴山女歌
作者：刘敞
朝代：宋

种玉不满畦，种花易满枝。
玉生寄石自有处，花飞随风那得知。
婵娟翠髪阴山女，能为汉装说汉语。
春心未知向谁是，夜弹琵琶涙如雨。
赤车使者过鳯凰，闇中一闻先断肠。
碧窗锁烟未容去，侍儿密献江南珰。
鹊飞上天星沈海，人心不同事随改。
翦环洗妆许君老，百年如梦情终在。
妾乘油壁郎乘骢，西陵松柏墨色浓。
新欢未已旧愁起，水流曲曲山重重。
周周衔羽鹣比翼，天生相亲人岂识。
虽不及清路尘，犹当作山上石。
陈元龙
作者：刘敞
朝代：宋

元龙湖海士，固有湖海气。
自卧百尺楼，羣儿仆诸地。
大贤资远到，高节迈一世。
四野为户庭，九河乃衣带。
灵机有时屈，英识岂独闭。
蛟龙随波游，耻与鱼鼈计。
撃剑歌商声，捐书谢俗议。
功名留当年，异代见君意。
陈元龙
作者：刘敞
朝代：宋

元龙湖海士，固有湖海气。自卧百尺楼，群儿仆诸地。大贤资远到，高节迈一世。四野为户庭，九河乃衣带。灵机有时屈，英识岂独闭。蛟龙随波游，耻与鱼鳖计。击剑歌商声，捐书谢俗议。功名留当年，异代见君意。
陈桥别隐直
作者：刘敞
朝代：宋

柔远在无外，饮冰宁顾家。旌麾辞北阙，原隰生光华。水涸雨亦收，劲风卷惊沙。送车何其多，高盖垂文緺。张侯平生亲，情义固所加。哀我志慷慨，眷我天一涯。出宿水上亭，暮谈见晨霞。百里亦已远，心乎不云遐。我自东西人，岂能守蓬麻。周爰愧靡及，敢不重拜嘉。
陈桥别隐直
作者：刘敞
朝代：宋

柔远在无外，饮冰宁顾家。
旌麾辞北阙，原隰生光华。
水涸雨亦收，劲风卷惊沙。
送车何其多，高盖垂文緺。
张侯平生亲，情义固所加。
哀我志慷慨，睠我天一涯。
出宿水上亭，暮谈见晨霞。
百里亦已远，心乎不云遐。
我自东西人，岂能守蓬麻。
周爰愧靡及，敢不重拜嘉。
陈胜
作者：刘敞
朝代：宋

伙涉矜豪欣据陈，力崇司过督羣臣。
欲将燕雀轻天下，自使侯王不復亲。
陈胜
作者：刘敞
朝代：宋

夥涉矜豪欣据陈，力崇司过督群臣。欲将燕雀轻天下，自使侯王不复亲。
陈郎中竹园
作者：刘敞
朝代：宋

苍竿十余亩，歳晚色更好。
诘曲逗远村，深沈象晴岛。
鸣禽自相应，风叶不待扫。
何事主人心，白头三署老。
陈郎中竹园
作者：刘敞
朝代：宋

苍竿十馀亩，岁晚色更好。诘曲逗远村，深沈象晴岛。鸣禽自相应，风叶不待扫。何事主人心，白头三署老。
除日雪
作者：刘敞
朝代：宋

迎年椒献颂，驻腊雪留寒。偏坐春华早，微增暮景宽。琼瑶九城阙，玉帛万衣冠。欲书甘泉会，他时盛暑看。
除日雪
作者：刘敞
朝代：宋

迎年椒献颂，驻腊雪留寒。
偏坐春华早，微增暮景寛。
琼瑶九城阙，玉帛万衣冠。
欲书甘泉会，他时盛暑看。
除草二首
作者：刘敞
朝代：宋

昔岁有壮气，耻事一室中。独愿埽万里，指麾走群雄。少壮意更衰，弃书学老农。羁旅无田园，飘如野间蓬。徘徊陈蔡间，呰窳见楚风。托足不期广，所存一亩宫。秋草日芜没，荷锄事儿童。叹息念变化，古人颇固穷。中庭不踰亩，百草何荒芜。绿叶间紫茎，薰莸互相渝。所怜薄筋力，岂爱不埽除。贤者曾蒿莱，吾徒亦何如。公侵藩垣出，蔓也自难图。下床值蛇蟒，依隐行郁纡。至使蚊蚋多，不堪匝肌肤。古人遗我言，芳兰戒必锄。努力蔑小惠，作诗感踌躇。
除草二首·其一
作者：刘敞
朝代：宋

昔岁有壮气，耻事一室中。独愿埽万里，指麾走群雄。少壮意更衰，弃书学老农。羁旅无田园，飘如野间蓬。徘徊陈蔡间，呰窳见楚风。托足不期广，所存一亩宫。秋草日芜没，荷锄事儿童。叹息念变化，古人颇固穷。
除草二首·其一
作者：刘敞
朝代：宋

昔歳有壮气，耻事一室中。
独愿埽万里，指麾走羣雄。
少壮意更衰，弃书学老农。
羁旅无田园，飘如野间蓬。
徘徊陈蔡间，呰窳见楚风。
託足不期广，所存一亩宫。
秋草日芜没，荷锄事儿童。
叹息念变化，古人颇固穷。
除草二首·其二
作者：刘敞
朝代：宋

中庭不踰亩，百草何荒芜。
绿叶间紫茎，薫莸互相渝。
所怜薄筋力，岂爱不埽除。
贤者曾蒿莱，吾徒亦何如。
公侵藩垣出，蔓也自难图。
下床值蛇蟒，依隐行郁纡。
至使蚊蚋多，不堪匝肌肤。
古人遗我言，芳兰戒必锄。
努力蔑小惠，作诗感踌躇。
除草二首·其二
作者：刘敞
朝代：宋

中庭不踰亩，百草何荒芜。绿叶间紫茎，薰莸互相渝。所怜薄筋力，岂爱不埽除。贤者曾蒿莱，吾徒亦何如。公侵藩垣出，蔓也自难图。下床值蛇蟒，依隐行郁纡。至使蚊蚋多，不堪匝肌肤。古人遗我言，芳兰戒必锄。努力蔑小惠，作诗感踌躇。
陪府公泛汝水作七言奉呈府公给事
作者：刘敞
朝代：宋
体裁：七言律诗

寒波略傍曲城流，彩鹢遥兼翠盖浮。努力济川天下望，暂时乘兴鉴中游。蓬莱清浅迷沧海，河汉昭回隔斗牛。君看龙门盛宾客，世间还自有仙舟。
隐直感秋思南游予欲北还未得
作者：刘敞
朝代：宋

枥马常嘶北，边鸿却愿南。一时秋气感，两地物情谙。俗怪玄尚白，自疑青出蓝。何当鹿门隐，数就德公谈。
隐直感秋思南游予欲北还未得
作者：刘敞
朝代：宋

枥马常嘶北，边鸿郄愿南。
一时秋气感，两地物情谙。
俗怪玄尚白，自疑青出蓝。
何当鹿门隐，数就德公谈。
隐直近诣阙献书报闻
作者：刘敞
朝代：宋

炎晖若探汤，周道行倭迟。
之子忍重跰，斯人方病痱。
上书苍龙阙，移副鼎足司。
卓跞动羣听，谓言即张弛。
虞卿万乘相，子房帝王师。
古事可彷佛，世涂实参差。
天阍虎豹深，弃我忽若遗。
却走国西门，素衣化为缁。
行行屡回首，未忍从此辞。
贤者爱其君，肯如悻悻为。
吾闻先达语，进退自有时。
版筑不为辱，饭牛岂嫌迟。
男儿建功名，或与老大期。
努力梁甫吟，古人不予欺。
隐直近诣阙献书报闻
作者：刘敞
朝代：宋

炎晖若探汤，周道行倭迟。之子忍重跰，斯人方病痱。上书苍龙阙，移副鼎足司。卓跞动群听，谓言即张弛。虞卿万乘相，子房帝王师。古事可彷佛，世涂实参差。天阍虎豹深，弃我忽若遗。却走国西门，素衣化为缁。行行屡回首，未忍从此辞。贤者爱其君，肯如悻悻为。吾闻先达语，进退自有时。版筑不为辱，饭牛岂嫌迟。男儿建功名，或与老大期。努力梁甫吟，古人不予欺。
雄州留寄醉翁
作者：刘敞
朝代：宋
体裁：五言绝句

沙漠惟逢雪，燕溪不见春。聊将曾折柳，留待未归人。
集曲水台
作者：刘敞
朝代：宋
体裁：五言绝句

羽觞泛中流，坐傍修竹里。右军期不来，白鸥自飞起。
集禧斋宫雨后
作者：刘敞
朝代：宋

雨余风露似清秋，灯烛愔愔十二楼。
高枕江湖时独往，卷帘河汉正西流。
人间浪逐颠冥客，物外初知汗漫游。
拂露却趋青阁路，蓬莱回顾五云浮。
集禧斋宫雨后
作者：刘敞
朝代：宋

雨馀风露似清秋，灯烛愔愔十二楼。高枕江湖时独往，卷帘河汉正西流。人间浪逐颠冥客，物外初知汗漫游。拂露却趋青阁路，蓬莱回顾五云浮。
雨中
作者：刘敞
朝代：宋
体裁：五言律诗

萧萧过轩雨，物色送春归。树绿初成盖，垣青半长衣。吟怀空扰扰，愁思动依依。想似江南景，草长莺乱飞。
雨中入省
作者：刘敞
朝代：宋
体裁：五言律诗

简书无暇日，风雨送残秋。车马常侵旦，泥涂空自愁。平生本迂拙，岁暮强淹留。会将投劾去，偃息谢交游。
雨中出城行汝水上
作者：刘敞
朝代：宋
体裁：五言律诗

东野宜独往，此中如旧溪。好风凉送雨，流水碧循堤。树密扶行盖，沙平印马啼。城楼隔云雾，归路欲全迷。
雨中北轩
作者：刘敞
朝代：宋

草树朱明晚，云霓白日頽。
幽居谁与适，山鸟独无猜。
蠧实危将堕，衰花冷自开。
秋光殊不意，顿入眼前来。
雨中北轩
作者：刘敞
朝代：宋

草树朱明晚，云霓白日颓。幽居谁与适，山鸟独无猜。蠹实危将堕，衰花冷自开。秋光殊不意，顿入眼前来。
雨中北轩晚寝
作者：刘敞
朝代：宋

树色禽声相与閒，吾庐仍共一枝安。浮云蔽日绵绵雨，积水婴城惨惨寒。还恐百芳从此歇，不知后土几时乾。闭关高枕交游绝，一梦江湖意绪宽。
雨中北轩晚寝
作者：刘敞
朝代：宋

树色禽声相与閒，吾庐仍共一枝安。
浮云蔽日绵绵雨，积水婴城惨惨寒。
还恐百芳从此歇，不知后土几时干。
闭关高枕交游绝，一梦江湖意绪寛。
雨中家人致酒
作者：刘敞
朝代：宋
体裁：七言律诗

急雨连宵昼不收，草堂晨起似新秋。山歌倚瑟清无赖，野馔随樽特自优。追古最宜真浑沌，旁骚仍有畔牟愁。纶巾搭脑醒还醉，得此尧民已甚休。
雨中寄徐二
作者：刘敞
朝代：宋

北风吹飞雨，中夏变早寒。浮云满天地，坎井成波澜。秋兴集我怀，旅愁散无端。阳光旦自匿，后土何得乾。嗟君贫非病，所寄瓢与箪。陋巷无杂宾，商歌激清弹。甚愿裹薄饭，相从餍朝餐。亦思造旸谷，相与晞朝冠。力弱泥潦深，乃知行路难。
雨中寄徐二
作者：刘敞
朝代：宋

北风吹飞雨，中夏变早寒。
浮云满天地，坎井成波澜。
秋兴集我怀，旅愁散无端。
阳光旦自匿，后土何得干。
嗟君贫非病，所寄瓢与箪。
陋巷无杂宾，商歌激清弹。
甚愿裹薄饭，相从餍朝餐。
亦思造旸谷，相与晞朝冠。
力弱泥潦深，乃知行路难。
雨中独居有怀江梅
作者：刘敞
朝代：宋
体裁：古风

晨起风雨交，萧萧秋意寒。出门无所诣，行道如此难。思我平生游，相得他日欢。兴来未尝约，趣合不待言。浊酒有与醉，孤琴能一弹。时时商声歌，磊落千琅玕。浮云归无期，宿草秋向残。独咏鸡鸣诗，一唱三四叹。
雨中赠徐监簿
作者：刘敞
朝代：宋
体裁：五言律诗

明闇云移影，萧骚雨送凉。远林寒起雾，清簟润浮霜。小隐交游绝，微吟杖履妨。奕棋还偃几，幽趣亦难忘。
雨中送孜入京兼呈诸亲旧
作者：刘敞
朝代：宋
体裁：五言律诗

江外五年别，斋中三日留。何能慰衰疾，正足乱羁愁。泽国瓜时雨，淮山桂树秋。思归欲招隐，一一谢交游。
雨中送张六
作者：刘敞
朝代：宋

秋阴蔽阳光，雨潦如昏垫。居人郁无聊，游子行可念。方携一樽酒，欲别情不厌。虽无车马赠，篇赋私敢占。人生远图在，离索安足慊。愿为东南风，刮日豁长焰。取觞醉车轨，千里由此渐。
雨中送张六
作者：刘敞
朝代：宋

秋阴蔽阳光，雨潦如昏垫。
居人郁无聊，游子行可念。
方携一樽酒，欲别情不厌。
虽无车马赠，篇赋私敢占。
人生远图在，离索安足慊。
愿为东南风，刮日豁长熖。
取觞醉车轨，千里由此渐。
雨中醉归
作者：刘敞
朝代：宋

楚山终日雨霏霏，寥落村花入眼稀。
可惜东风变酒味，无端宿霭破春晖。
屈原渔父谁清浊，御叔臧孙交是非。
倒着接䍦惊道路，悠悠判与世相违。
雨中醉归
作者：刘敞
朝代：宋

楚山终日雨霏霏，寥落村花入眼稀。可惜东风变酒味，无端宿霭破春晖。屈原渔父谁清浊，御叔臧孙交是非。倒著接䍦惊道路，悠悠判与世相违。
雨中闻钟
作者：刘敞
朝代：宋
体裁：五言律诗

疏钟不隔雨，迢递入重城。倦客未能寐，归禽初不惊。霏微通暮色，飒沓隐秋声。帘幕鲜风起，明朝应早晴。
雨后回文
作者：刘敞
朝代：宋

绿水池光冷，青苔砌色寒。
竹深啼鸟乱，庭暗落花残。
雨后城下
作者：刘敞
朝代：宋

雨余百川涨，远水浮林梢。
忽怪有帆席，何为出鸟巢。
登临非吾土，虚爽慰南交。
稍见暝烟起，阴虫啼草茅。
雨后城下
作者：刘敞
朝代：宋

雨馀百川涨，远水浮林梢。忽怪有帆席，何为出鸟巢。登临非吾土，虚爽慰南交。稍见暝烟起，阴虫啼草茅。
雨后小亭
作者：刘敞
朝代：宋

疏雨才能润，微风未肯凉。低松无限碧，白芷可怜香。埽榻从高卧，归禽不乱行。悠悠对老圃，几与尔俱忘。
雨后小亭
作者：刘敞
朝代：宋

疏雨纔能润，微风未肯凉。
低松无限碧，白芷可怜香。
埽榻从高卧，归禽不乱行。
悠悠对老圃，几与尔俱忘。
雨晴率张生及诸弟到建福僧居
作者：刘敞
朝代：宋

沈阴天气昏，忽霁景物好。墙阴且残雪，池岸已芳草。愁怀无端涯，强出慰枯槁。白日当青天，所至豁如埽。山僧一饭毕，钟鼓不复考。庭宇若无人，窗轩照丹藻。徒行不知远，适兴惬所祷。如觉逍遥游，颇堪谢烦恼。诸子吾宗秀，张生一经老。相顾能不言，欢然屡绝倒。
雨晴率张生及诸弟到建福僧居
作者：刘敞
朝代：宋

沈阴天气昏，忽霁景物好。
墙阴且残雪，池岸已芳草。
愁怀无端涯，强出慰枯槁。
白日当青天，所至豁如埽。
山僧一饭毕，钟鼓不復考。
庭宇若无人，窗轩照丹藻。
徒行不知远，适兴惬所祷。
如觉逍遥游，颇堪谢烦恼。
诸子吾宗秀，张生一经老。
相顾能不言，欢然屡绝倒。
雨过前轩偶记
作者：刘敞
朝代：宋

江南羁客怀乡墅，晓起前轩对零雨。清波满目如鉴中，绕岸高松十馀树。砌旁芳草似汀洲，巉岩殿角飞红楼。沈光倒影入浪底，宛是若邪溪上头。薄雾疏烟迷近远，水色谁能辨深浅。忽惊谢去尘中游，不知正自居京辇。何人草服倚长松，回头误问钓鱼翁。眼前景致偶相同，岂异仙术游壶中。
雨过前轩偶记
作者：刘敞
朝代：宋

江南羁客怀乡墅，晓起前轩对零雨。
清波满目如鑑中，遶岸高松十余树。
砌旁芳草似汀洲，巉岩殿角飞红楼。
沈光倒影入浪底，宛是若邪溪上头。
薄雾疏烟迷近远，水色谁能辨深浅。
忽惊谢去尘中游，不知正自居京辇。
何人草服倚长松，迴头误问钓鱼翁。
眼前景致偶相同，岂异仙术游壶中。
雨过张先生
作者：刘敞
朝代：宋

禀生本迂阔，习性益疏懒。遇境剩欲留，得人辄迷返。先生老乡曲，素发颇樗散。相遇年已忘，心亲礼逾简。幸无富贵忧，时可青白眼。惊呵左右人，邂逅以缱绻。初随朝阳出，忽报山雨晚。天路良幽艰，归途失平坦。
雨过张先生
作者：刘敞
朝代：宋

禀生本迂阔，习性益疏懒。
遇境剩欲留，得人辄迷返。
先生老乡曲，素髪颇樗散。
相遇年已忘，心亲礼逾简。
幸无富贵忧，时可青白眼。
惊呵左右人，邂逅以缱绻。
初随朝阳出，忽报山雨晚。
天路良幽艰，归途失平坦。
雨霁同圣民登西北楼
作者：刘敞
朝代：宋

雨余暑气灭，日出浮云开。
高楼极远目，百里无纤埃。
山形西北骛，江势东南来。
旧都尚能记，壮观多可哀。
微风激清啸，浩雾侵寒杯。
亦知非吾土，聊復乐徘徊。
雨霁同圣民登西北楼
作者：刘敞
朝代：宋

雨馀暑气灭，日出浮云开。高楼极远目，百里无纤埃。山形西北骛，江势东南来。旧都尚能记，壮观多可哀。微风激清啸，浩雾侵寒杯。亦知非吾土，聊复乐徘徊。
雪
作者：刘敞
朝代：宋

楚塞常闵雪，穷冬未为晚。欣看朔风过，想自万里远。崩腾龙沙飞，浩荡北溟卷。势排炎荒瘴，力救南国旱。悲雁飞何之，蛰龙卧终偃。至神亦憔悴，尔辈何缱绻。岁阴倏将改，天运有必反。慷慨吾何言，短衣数自挽。
雪
作者：刘敞
朝代：宋

楚塞常闵雪，穷冬未为晚。
欣看朔风过，想自万里远。
崩腾龙沙飞，浩荡北溟卷。
势排炎荒瘴，力救南国旱。
悲鴈飞何之，蛰龙卧终偃。
至神亦憔悴，尔辈何缱绻。
歳阴倐将改，天运有必反。
慷慨吾何言，短衣数自挽。
雪中与长文景仁会西阁
作者：刘敞
朝代：宋

梁山风与雪，岁暮自峥嵘。误逐沧浪叟，飞来白玉京。屯云紫微阁，叠壁九重城。更挹浮丘袂，端令俗眼惊。
雪中与长文景仁会西阁
作者：刘敞
朝代：宋

梁山风与雪，岁暮自峥嵘。
误逐沧浪叟，飞来白玉京。
屯云紫微阁，迭壁九重城。
更挹浮丘袂，端令俗眼惊。
雪中寄贡弟
作者：刘敞
朝代：宋
体裁：古风

天寒云长浮，雪急风更厉。行子归何时，远游感人思。脊令顾俦下，鸿雁顺时逝。原隰无安居，稻梁无深志。谁令岁月晚，坐使羽毛瘁。江湖可遣忧，引领正相迟。
雪中诣相国寺
作者：刘敞
朝代：宋
体裁：七言绝句

西风卷雪白如沙，索漠空林开白花。病僧迎客兴不浅，自启轩窗煎越茶。
雪中雁
作者：刘敞
朝代：宋

万里羽毛弱，经时霰雪纷。江湖更何取，天地正同云。影困低如落，声悲远似闻。识时端北向，送目感离群。
雪中鴈
作者：刘敞
朝代：宋

万里羽毛弱，经时霰雪纷。
江湖更何取，天地正同云。
影困低如落，声悲远似闻。
识时端北向，送目感离羣。
雪后
作者：刘敞
朝代：宋
体裁：古风

日出桑柘巅，鹤鸣风景和。纵心适田野，顾觉春意多。欣欣林间叟，负薪行且歌。此中有真乐，富贵如余何。
雪后
作者：刘敞
朝代：宋

雪销吐膏润，日出春意归。蔼蔼多时趣，融融含夕晖。徘徊终林下，彷佛田野期。天欢颇不减，吏隐亦庶几。岁宴竟何事，浊酒但当挥。
雪后
作者：刘敞
朝代：宋

雪销吐膏润，日出春意归。
蔼蔼多时趣，融融含夕晖。
徘徊终林下，彷佛田野期。
天欢颇不减，吏隐亦庶几。
歳宴竟何事，浊酒但当挥。
雪后
作者：刘敞
朝代：宋
体裁：五言律诗

飞尘暂消冻，春意亦冲融。野水涓涓绿，林梢靡靡红。跃鱼轻泮冻，鸣鹤舞和风。出处惊时节，悠悠看岁穷。
雪后到荐福寺梅下
作者：刘敞
朝代：宋
体裁：古风

行寻残雪远，暖就梅阴坐。悟彼寒气消，识此春景破。留僧迨日暮，听鸟忘巾堕。从此到芬芳，应须数来过。
雪后城上作
作者：刘敞
朝代：宋
体裁：五言律诗

雪后原野旷，春生风气和。蔼蔼林表色，辉辉池上波。形閒境逾静，望远意更多。年华适可玩，不醉将谓何。
雪后游小园
作者：刘敞
朝代：宋
体裁：五言律诗

园林过新雪，草木散芳华。物色皆疑似，春归亦有涯。径泥生沮洳，冻乳滴楂枒。所适从吾乐，淹留见暮霞。
雪后病愈至射堂作
作者：刘敞
朝代：宋

病失千峰雪，晴开万影新。雁飞天欲暖，风起野无尘。弱柳悲羌笛，辛夷思楚人。攀条复顾影，颇似去年春。
雪后病愈至射堂作
作者：刘敞
朝代：宋

病失千峰雪，晴开万影新。
鴈飞天欲暖，风起野无尘。
弱柳悲羌笛，辛夷思楚人。
攀条復顾影，颇似去年春。
雪后登观风楼
作者：刘敞
朝代：宋

雪带郊原阔，城横碧玉齐。夕阳寒似落，远树望如迷。旅雁情更急，栖乌饥乱啼。强歌非郢客，竟日恋危梯。
雪后登观风楼
作者：刘敞
朝代：宋

雪带郊原阔，城横碧玉齐。
夕阳寒似落，远树望如迷。
旅鴈情更急，栖鸟饥乱啼。
强歌非郢客，竟日恋危梯。
雪后见山楼
作者：刘敞
朝代：宋
体裁：七言绝句

春寒天气似江南，閒倚高楼酒半酣。尽借前山作屏障，更烦佳雪洗烟岚。
雪夜留二三客饮
作者：刘敞
朝代：宋
体裁：古风

高楼鼓绝昏鸦宿，疏帘暗幕开明烛。雪风振海夜未央，酒池无冰春更绿。迎年送腊醉莫辞，回环四序长相续。
雪意
作者：刘敞
朝代：宋

凄风起幽朔，白日晦光色。
仰视浮云高，苍茫天容碧。
林林愯羣木，栗栗抱寒魄。
今朝识天意，欲见松与柏。
雪意
作者：刘敞
朝代：宋

凄风起幽朔，白日晦光色。仰视浮云高，苍茫天容碧。林林愯群木，栗栗抱寒魄。今朝识天意，欲见松与柏。
雪霁行小园
作者：刘敞
朝代：宋
体裁：七言绝句

力埽墙根通野径，少留林下访初春。魂翻眼眩看梅杏，几处攀条辄误人。
雷氏子推迹石鼓为隶古定圣俞作长诗叙之诸公继作予亦继其后
作者：刘敞
朝代：宋

结绳既亡书契出，文字变化尤倏忽。太山七十有二代，遗事昏昏万无一。岐阳石鼓起晚周，宣王之诗史籀笔。天下金石凡几存，此当为甲彼皆乙。体势鸟迹杂蝌蚪，词章车攻与吉日。六书既废小雅缺，能使兼存此其实。韩公昔尝歌感激，若弦周诗播琴瑟。雷生今复隶古定，如破鲁璧传简帙。道之难行乃若兹，二千年间能事毕。先王亲用必贵本，流俗玩文因丧质。此虽于今似不急，岂不班班见儒术。藏之天府自其所，大训河图亦何物。会稽群玉久冥寞，漆简韦编尚彷佛。昔人虽死名不朽，智者能为巧当述。太学先生事起废，诵此勤勤救埋没。会令永与天壤传，不比酒诰俄然失。
雷氏子推迹石鼓为隶古定圣俞作长诗叙之诸公继作予亦继其后
作者：刘敞
朝代：宋

结绳既亡书契出，文字变化尤倏忽。
太山七十有二代，遗事昏昏万无一。
岐阳石鼓起晚周，宣王之诗史籀笔。
天下金石凡几存，此当为甲彼皆乙。
体势鸟迹杂蝌蚪，词章车攻与吉日。
六书既废小雅缺，能使兼存此其实。
韩公昔甞歌感激，若弦周诗播琴瑟。
雷生今復隶古定，如破鲁璧传简帙。
道之难行乃若兹，二千年间能事毕。
先王亲用必贵本，流俗玩文因丧质。
此虽于今似不急，岂不班班见儒术。
藏之天府自其所，大训河图亦何物。
会稽羣玉久冥寞，漆简韦编尚彷佛。
昔人虽死名不朽，智者能为巧当述。
太学先生事起废，诵此勤勤救埋没。
会令永与天壌传，不比酒诰俄然失。
雷琴
作者：刘敞
朝代：宋
体裁：七言绝句

三百年中天下工，密移山水入号钟。世间会有孙枝在，自是知音不可逢。
雷陂劝耕作杂言
作者：刘敞
朝代：宋

君不见江都宫，昔时何崔嵬。
下临雷陂水，前踞吴王台。
台倾无余级，水竭空尘埃。
隋人已曾顾此长嘆息，今世更为隋人哀。
乃知天地间，一盛亦一衰。
但从伏羲已来三十余万岁，未有书契胜言哉。
尧桀是非可两忘，我欲劝人闢草莱。
种稻水一方，艺麻陵四頽。
爽鸠之乐非我有，聊独玩此田莓莓。
未知百世间，更復谁当来。
且欲及閒从宾客，省耕访此时徘徊。
雷陂劝耕作杂言
作者：刘敞
朝代：宋

君不见江都宫，昔时何崔嵬。下临雷陂水，前踞吴王台。台倾无馀级，水竭空尘埃。隋人已曾顾此长叹息，今世更为隋人哀。乃知天地间，一盛亦一衰。但从伏羲已来三十馀万岁，未有书契胜言哉。尧桀是非可两忘，我欲劝人辟草莱。种稻水一方，艺麻陵四颓。爽鸠之乐非我有，聊独玩此田莓莓。未知百世间，更复谁当来。且欲及閒从宾客，省耕访此时徘徊。
雷雨
作者：刘敞
朝代：宋
体裁：七言绝句

寂寞荒居草木深，商歌犹足玩愁霖。仰头笑问丰隆苦，亦未妨人倚柱吟。
静夜
作者：刘敞
朝代：宋
体裁：古风

花影不可埽，纵横月明中。光芒裛新露，香气生微风。夜永兴不浅，幽人与谁同。
韩文公画像分题
作者：刘敞
朝代：宋

微言昔废绝，大道随荒榛。上下千岁间，天将复斯文。若人实命世，述作参鬼神。横制万里波，不为流俗珍。大音破昏聋，有若雷霆震。惜乎世莫用，竟以奇怪闻。哀哉揭阳贬，势屈道则伸。孔子亦有言，求仁而得仁。我昔读其书，固常见其人。迩来观遗像，忽若平生亲。轮扁不言巧，丹青岂复真。尚存高山意，俯仰冀日新。
韩文公画像分题
作者：刘敞
朝代：宋

微言昔废绝，大道随荒榛。
上下千岁间，天将復斯文。
若人实命世，述作参鬼神。
横制万里波，不为流俗珍。
大音破昏聋，有若雷霆震。
惜乎世莫用，竟以奇怪闻。
哀哉揭阳贬，势屈道则伸。
孔子亦有言，求仁而得仁。
我昔读其书，固常见其人。
迩来观遗像，忽若平生亲。
轮扁不言巧，丹青岂復真。
尚存高山意，俯仰冀日新。
顺州闻角
作者：刘敞
朝代：宋
体裁：五言绝句

北山三千里，归来已近边。如何闻鼓角，晨坐更悽然。
顺州马上望古北诸山
作者：刘敞
朝代：宋

平原不尽对羣峰，翠壁回环几万重。
背日映云何所似，秋江千丈碧芙蓉。
顺州马上望古北诸山
作者：刘敞
朝代：宋

平原不尽对群峰，翠壁回环几万重。背日映云何所似，秋江千丈碧芙蓉。
题临波亭
作者：刘敞
朝代：宋
体裁：七言律诗

绿杨芳草旧无蹊，竹坞花源敌剡溪。水影时翻高槛动，天形略抱曲城低。逢迎野兴鸥双下，点缀春愁莺乱啼。宿雨楚山云正满，高楼莫上使人迷。
题和弟所居桐树
作者：刘敞
朝代：宋
体裁：古风

卜隐谢林薮，考槃寄闾里。嘉树为我徒，清风濯尘耳。手披漆园书，身拟长梧子。穷秋忽感悲，埽榻且欢喜。
题天池馆二首
作者：刘敞
朝代：宋

谁人画素屏，中座对沧溟。云气随蛟蜃，波涛涌户庭。风高鹏解羽，天近客浮星。会有汤汤意，无琴亦自听。粉墨势回环，沧波入座间。溟茫朝百谷，迢递隔三山。怪兽有时化，孤槎何日还。乘桴古人勇，向壁每惭颜。
题天池馆二首·其一
作者：刘敞
朝代：宋
体裁：五言律诗

谁人画素屏，中座对沧溟。云气随蛟蜃，波涛涌户庭。风高鹏解羽，天近客浮星。会有汤汤意，无琴亦自听。
题天池馆二首·其二
作者：刘敞
朝代：宋

粉墨势回环，沧波入座间。
溟茫朝百谷，迢递隔三山。
怪兽有时化，孤槎何日还。
乘桴古人勇，向壁毎惭颜。
题天池馆二首·其二
作者：刘敞
朝代：宋

粉墨势回环，沧波入座间。溟茫朝百谷，迢递隔三山。怪兽有时化，孤槎何日还。乘桴古人勇，向壁每惭颜。
题巷北桃花
作者：刘敞
朝代：宋

深巷山桃树，无人亦自芳。青苔何限地，红萼可怜香。俗眼轻幽僻，阴天逼艳阳。殷勤谋一醉，容易送春光。
题巷北桃花
作者：刘敞
朝代：宋

深巷山桃树，无人亦自芳。
青苔何限地，红蕚可怜香。
俗眼轻幽僻，阴天逼艶阳。
殷勤谋一醉，容易送春光。
题幽州图
作者：刘敞
朝代：宋

代北屯兵盛，渔阳突骑精。弃捐看异域，感激问苍生。尚识榆关路，仍存汉郡名。可怜成反拒，未见请横行。先帝曾亲伐，斯人昔徯征。大功危一跌，遗恨似平城。往者干戈役，因之玉帛盟。权宜缓中国，苟且就升平。名号于今错，恩威自此轻。奈何卑圣主，岂不负宗祊。事有违经合，功难与浴评。复雠宜百世，刷耻望诸卿。封畛唐虞旧，氛祲渤碣清。遗黎出涂炭，故老见簪缨。寒谷青阳及，幽都日月明。此怀如万一，高揖谢纵横。
题幽州图
作者：刘敞
朝代：宋

代北屯兵盛，渔阳突骑精。
弃捐看异域，感激问苍生。
尚识榆关路，仍存汉郡名。
可怜成反拒，未见请横行。
先帝曾亲伐，斯人昔徯征。
大功危一跌，遗恨似平城。
往者干戈役，因之玉帛盟。
权宜缓中国，苟且就升平。
名号于今错，恩威自此轻。
奈何卑圣主，岂不负宗祊。
事有违经合，功难与浴评。
復雠宜百世，刷耻望诸卿。
封畛唐虞旧，氛祲渤碣清。
遗黎出涂炭，故老见簪缨。
寒谷青阳及，幽都日月眀。
此怀如万一，高揖谢纵横。
题度支厅事许道宁画松石呈彦猷邻几直孺
作者：刘敞
朝代：宋
体裁：古风

长松森无依，苍石俨相对。自然山林气，若出天壤外。许生笔妙绝，今世殊少辈。发挥得意表，潇洒与神会。炎热五月交，尘土九衢内。微风度窗来，左右含天籁。下有渔樵翁，生事尤可爱。茅茨乍隐见，畎亩更向背。吾庐若办此，轩冕本不赖。愿从二三子，相与驾言迈。
题庭前药栏
作者：刘敞
朝代：宋

宿雨初晴晓尚寒，土膏欲动未全乾。碧萱红药饶情态，世漏春光已满栏。
题庭前药栏
作者：刘敞
朝代：宋

宿雨初晴晓尚寒，土膏欲动未全干。
碧萱红药饶情态，世漏春光已满栏。
题慧礼师双树院
作者：刘敞
朝代：宋
体裁：七言绝句

双树婆娑三百年，江南秀色上参天。不知昔日谁来种，正为道人开法缘。
题戚化源画清济贯浊河图
作者：刘敞
朝代：宋
体裁：七言绝句

浊河清济坐中分，沙浪澄波两逼真。自画壁来多少日，能知清浊几何人。
题所种金凤花自淮北携子种之云
作者：刘敞
朝代：宋

爱此名字佳，携之不惮远。岂惟江淮阔，兼恐岁月晚。手植中庭地，分破紫兰畹。绿叶纷映阶，红芳烂盈眼。辉辉丹穴禽，矫矫翅翎展。卑飞何在此，寂寞难自显。按图感形似，览物意缱绻。三复接舆歌，悲风动湘沔。
题所种金鳯花自淮北携子种之云
作者：刘敞
朝代：宋

爱此名字佳，携之不惮远。
岂惟江淮阔，兼恐岁月晚。
手植中庭地，分破紫兰畹。
绿叶纷映阶，红芳烂盈眼。
辉辉丹穴禽，矫矫翅翎展。
卑飞何在此，寂寞难自显。
按图感形似，览物意缱绻。
三復接舆歌，悲风动湘沔。
题改芷亭作水鉴亭
作者：刘敞
朝代：宋

昔人种白芷，既以名此亭。今我开蠪渊，复以水鉴名。吾岂异昔人，而徒易其称。所乐于水乎，内明而外清。内明可比心，外清可照形。照形不吾欺，比心不吾倾。虚静吾自居，逍遥以无营。会有水鉴贤，吾能与同登。
题改芷亭作水鉴亭
作者：刘敞
朝代：宋

昔人种白芷，既以名此亭。
今我开蠪渊，復以水鑑名。
吾岂异昔人，而徒易其称。
所乐于水乎，内明而外清。
内明可比心，外清可照形。
照形不吾欺，比心不吾倾。
虚静吾自居，逍遥以无营。
会有水鉴贤，吾能与同登。
题新开花呈永叔
作者：刘敞
朝代：宋

野客赏春怜物华，不将手觞新开花。
且留林下引狂蝶，看舞东风倾绿霞。
题新开花呈永叔
作者：刘敞
朝代：宋

野客赏春怜物华，不将手触新开花。且留林下引狂蝶，看舞东风倾绿霞。
题梅尉春波亭
作者：刘敞
朝代：宋
体裁：古风

层栏压湖春水碧，日照高穹同一色。东风引浪飞鱼鳞，极目伤心如楚泽。茫茫白芷连芰荷，倚沼畦瀛遥望多。官贤与众共其乐，渔樵日暮常经过。君家德祖吴门子，弃职从仙如脱屣。此中吏隐人不知，且濯君缨洗君耳。
题永叔白兔同贡甫作
作者：刘敞
朝代：宋

梁王兔园三百里，不闻有与雪霜比。今公畜此安取之，瑩若寒玉无磷缁。春秋书瑞不常有，历年旷世曾一偶。宁知彼非太阴魄，凤凰麒麟亦郊薮。周南之人公腹心，张罝肃肃横中林。献全不损一毫末，顾直肯计千钧金。雕笼密槛回君宠，初不惊人有时拱。由来文采绝世必见羁，岂能随众碌碌自放原野为。
题永叔白兔同贡甫作
作者：刘敞
朝代：宋
体裁：古风

梁王兔园三百里，不闻有与雪霜比。今公畜此安取之，莹若寒玉无磷缁。春秋书瑞不常有，历年旷世曾一偶。宁知彼非太阴魄，凤凰麒麟亦郊薮。周南之人公腹心，张罝肃肃横中林。献全不损一毫末，顾直肯计千钧金。雕笼密槛回君宠，初不惊人有时拱。由来文采绝世必见羁，岂能随众碌碌自放原野为。
题永叔白兔同贡甫作
作者：刘敞
朝代：宋

梁王兔园三百里，不闻有与雪霜比。
今公畜此安取之，莹若寒玉无磷缁。
春秋书瑞不常有，历年旷世曾一偶。
宁知彼非太阴魄，鳯凰麒麟亦郊薮。
周南之人公腹心，张罝肃肃横中林。
献全不损一毫末，顾直肯计千钧金。
雕笼密槛回君宠，初不惊人有时拱。
由来文采绝世必见羁，岂能随众碌碌自放原野为。
题浄严观春波亭
作者：刘敞
朝代：宋
体裁：七言绝句

满目烟芜蘸绿漪，江淹遗恨楚江湄。仁人四海皆兄弟，何必东风怅别离。
题浙西新学
作者：刘敞
朝代：宋
体裁：古风

文翁昔时理蜀土，能令蜀人似邹鲁。范公今者镇江东，亦云教化似文翁。文翁范公本同志，蜀人吴人有殊异。蜀人之先自鱼凫，不闻道德能过吴。吴前泰伯后季札，礼让继为天下师。迄今遗风未全灭，得逢贤侯益昭晰。本之旧俗已相百，况乃磨砻皆俊杰。当时文翁化蜀者，独有扬雄及司马。后生可畏不可诬，安知不在吴公下。吴人于今歌且仰，我公去矣安所仿。愿公上佐天王明，姬文孔术从兹行。
题深甫所种树
作者：刘敞
朝代：宋

中庭却埽无馀地，怜君种树还有意。重阴覆屋千尺时，徙坐读书殊可喜。似君秀骨不易攀，当援桂枝星汉间。岂能玩此便自老，尘俗纷纷聊闭关。
题深甫所种树
作者：刘敞
朝代：宋

中庭郄埽无余地，怜君种树还有意。
重阴覆屋千尺时，徙坐读书殊可喜。
似君秀骨不易攀，当援桂枝星汉间。
岂能玩此便自老，尘俗纷纷聊闭关。
题溪堂
作者：刘敞
朝代：宋

苏侠遗懽小洞庭，高堂殊恨曲池平。
山川满目仍非昔，鱼鸟依人自不惊。
琐细幽花相妩媚，回环流水共澄清。
秋风初足江湖意，不作鲈莼万里情。
题溪堂
作者：刘敞
朝代：宋

苏侠遗欢小洞庭，高堂殊恨曲池平。山川满目仍非昔，鱼鸟依人自不惊。琐细幽花相妩媚，回环流水共澄清。秋风初足江湖意，不作鲈莼万里情。
题行者店石楠
作者：刘敞
朝代：宋

无限荒山秪一家，竹园蔬圃寄生涯。
老翁手种石楠树，三十余年看好花。
题行者店石楠
作者：刘敞
朝代：宋

无限荒山秪一家，竹园蔬圃寄生涯。老翁手种石楠树，三十馀年看好花。
题西湖中鱼
作者：刘敞
朝代：宋
体裁：古风

育育水满湖，中有千金鱼。浮沈得意似太古，不畏网罟畏鹈鹕。绿蒲欲齐藻初密，红尾差差映朝日。疾雷骤雨人莫知，潜有蛟龙取之逸。
题贾大夫射雉图
作者：刘敞
朝代：宋

控弦谁家子，驰射落名翚。
倾城绝代女，巧笑扬修眉。
览古按图画，怅然增我唏。
壮士不击贼，顾从儿女嬉。
威弧无用世，反事禽荒为。
嘿嘿千岁后，正为来者嗤。
题贾大夫射雉图
作者：刘敞
朝代：宋

控弦谁家子，驰射落名翚。倾城绝代女，巧笑扬脩眉。览古按图画，怅然增我唏。壮士不击贼，顾从儿女嬉。威弧无用世，反事禽荒为。嘿嘿千岁后，正为来者嗤。
题连理亭
作者：刘敞
朝代：宋

灵光芜灭泮宫平，三百年中独此亭。无复乔林见连理，尚传高栋出穷溟。疏帘清簟宜炎日，菀柳长梧半广庭。卧向汶篁惭蓟植，燕山都欲负刊铭。
题连理亭
作者：刘敞
朝代：宋

灵光芜灭泮宫平，三百年中独此亭。
无復乔林见连理，尚传高栋出穷溟。
疏帘清簟宜炎日，菀柳长梧半广庭。
卧向汶篁惭蓟植，燕山都欲负刋铭。
题送客亭别任迥
作者：刘敞
朝代：宋

北飞鸿雁南飞燕，扰扰俱非自在身。莫向孤亭南北望，野花江草最愁人。
题送客亭别任迥
作者：刘敞
朝代：宋

北飞鸿鴈南飞燕，扰扰俱非自在身。
莫向孤亭南北望，野花江草最愁人。
风花
作者：刘敞
朝代：宋
体裁：古风

风花不自知，高下逐风飞。故有多情处，时来点客衣。仙源应在晴溪侧，弄雪吹香不忍归。
风雨
作者：刘敞
朝代：宋
体裁：七言绝句

人生老去自多忧，索索逢春却似秋。过尽百花初不省，何须风雨更添愁。
风雨
作者：刘敞
朝代：宋
体裁：五言律诗

园林自有主，风雨苦无情。密叶枝枝绿，飞花片片轻。眼看春不住，醉任酒频倾。何处莺求友，时闻啭一声。
风雨
作者：刘敞
朝代：宋

春光从此半，无复强淹留。风雨仍何急，莺花各自愁。登临非故土，摇落自清秋。物物惊人眼，应须与醉谋。
风雨
作者：刘敞
朝代：宋

春光从此半，无復强淹留。
风雨仍何急，莺花各自愁。
登临非故土，摇落自清秋。
物物惊人眼，应须与醉谋。
风雨
作者：刘敞
朝代：宋

晚云蒸雨泻惊湍，积水浮城五月寒。
卑湿向人如楚泽，风尘回首忆长安。
岁华徂暑参差尽，旅舘怀归去就难。
自昔梁山有遗操，试凭繁手一清弹。
风雨
作者：刘敞
朝代：宋

晚云蒸雨泻惊湍，积水浮城五月寒。卑湿向人如楚泽，风尘回首忆长安。岁华徂暑参差尽，旅馆怀归去就难。自昔梁山有遗操，试凭繁手一清弹。
风雨寄张野人
作者：刘敞
朝代：宋

天地初开泰，云雷未厌屯。
泥深长闭户，谋拙苦忧贫。
狼籍千株雪，空亡一半春。
仍愁三径裏，草色断幽人。
风雨寄张野人
作者：刘敞
朝代：宋

天地初开泰，云雷未厌屯。泥深长闭户，谋拙苦忧贫。狼籍千株雪，空亡一半春。仍愁三径里，草色断幽人。
风雨寄贡甫
作者：刘敞
朝代：宋

积雨不自已，季秋闻惊雷。行子方远道，憔悴感我怀。流潦纷纵横，高冈蔚崔嵬。左右无所睹，出入蒿与莱。百步一踯躅，十步一徘徊。村墟断人烟，沈灶或产蛙。日月悬一隅，云雾安得开。天远人事迩，劳生使心哀。独不如凫鹄，奋翼超高飞。相望空长叹，抚襟泣如颓。
风雨寄贡甫
作者：刘敞
朝代：宋

积雨不自已，季秋闻惊雷。
行子方远道，憔悴感我怀。
流潦纷纵横，高冈蔚崔嵬。
左右无所覩，出入蒿与莱。
百步一踯躅，十步一徘徊。
村墟断人烟，沈竈或产蛙。
日月悬一隅，云雾安得开。
天远人事迩，劳生使心哀。
独不如凫鹄，奋翼超高飞。
相望空长叹，抚襟泣如颓。
飞轮团扇歌
作者：刘敞
朝代：宋

赤云烧天天欲焚，深堂如炮井如饙。肴乾不食酒具陈，君胡愁嗟念南熏。主人白羽奇且新，捷逾輠膏机有神。飞廉舒御旋相奔，晻蔼翕霍娱坐宾。衣襟飘飘恍凌云，何用御风绝埃尘。主人顾嗟颜色颦，安得救暍通下民。羊角扶摇非敢珍，愿使大鹏离隐沦。上客捧觞起为贺，君宜千年位卿佐。
飞轮团扇歌
作者：刘敞
朝代：宋

赤云烧天天欲焚，深堂如炮井如饙。
肴干不食酒具陈，君胡愁嗟念南熏。
主人白羽奇且新，捷逾輠膏机有神。
飞亷舒御旋相奔，晻蔼翕霍娱坐宾。
衣襟飘飘恍凌云，何用御风绝埃尘。
主人顾嗟颜色颦，安得救暍通下民。
羊角扶摇非敢珍，愿使大鹏离隐沦。
上客捧觞起为贺，君宜千年位卿佐。
食橘
作者：刘敞
朝代：宋

吾闻江陵橘，乃比千户侯。岁献天子旁，取为庙堂羞。问其何能尔，无胫而远游。橘也不自言，请君以臆酬。凭生覆载中，颇亦万木俦。通为骚人颂，谬得禹贡收。托身圣贤间，自觉名誉浮。苞苴赖携挈，富贵常见求。明珠无先容，按剑或暗投。而我适众口，铄金不予忧。物生有通塞，不必在中州。何用怀苦辛，但为时所仇。
食橘
作者：刘敞
朝代：宋

吾闻江陵橘，乃比千户侯。
岁献天子旁，取为庙堂羞。
问其何能尔，无胫而远游。
橘也不自言，请君以臆酬。
凭生覆载中，颇亦万木俦。
通为骚人颂，谬得禹贡收。
託身圣贤间，自觉名誉浮。
苞苴赖携挈，富贵常见求。
明珠无先容，按剑或暗投。
而我适众口，铄金不予忧。
物生有通塞，不必在中州。
何用怀苦辛，但为时所仇。
饮子华家醉翁不来因令鸾英弹醉思仙
作者：刘敞
朝代：宋
体裁：七言绝句

翠眉红袖拜尊前，撩弄春声入四弦。坐少车公还不乐，为君重奏醉思仙。